polyglot-tagger/wikipedia-language-snippets-filtered huggingface dataset:
ನಂತರ ಪತ್ರಿಕೆಯೊಂದರಲ್ಲಿ ಪ್ರೂಫ್ ರೀಡರ್ ಆದರು. ಹಲವಾರು ಪತ್ರಿಕೆಗಳಲ್ಲಿ ಸಂಪಾದಕೀಯ ಬರೆದು,ರೈತರ ಮತ್ತು ಕಾರ್ಮಿಕರ ಧ್ವನಿಯಾದರು. ಮುಂದೆ ಪ್ಲಾಸಿಡ್ ಡಿ’ಮೆಲ್ಲೋ, ರಾಮ್ ಮನೋಹರ್ ಲೋಹಿಯಾ ಅವರ ಸಹಚರ್ಯೆಗೆ ಬಂದ ಜಾರ್ಜ್ ಫರ್ನಾಂಡೀಸ್, ಅವರುಗಳ ಕಾರ್ಯದಿಂದ ಪ್ರೇರಿತರಾಗಿ ಹೋಟೆಲ್ ಕಾರ್ಮಿಕರು ಮತ್ತು ಸಣ್ಣ ಸಣ್ಣ ಉದ್ಯಮಗಳಲ್ಲಿ ಕೂಲಿ ಮಾಡುತ್ತಿದ್ದ ಶೋಷಿತ ಕಾರ್ಮಿಕರ ಸಂಘಟನೆಗಾಗಿ ಕೆಲಸ ಮಾಡತೊಡಗಿದರು. ಹೀಗೆ ಐವತ್ತು-ಅರವತ್ತರ ದಶಕದಲ್ಲಿ ಅವರು ಮುಂಬಯಿನ ಪ್ರಭಾವಿ ಕಾರ್ಮಿಕ ನಾಯಕರಾಗಿದ್ದರು.
ಜಾರ್ಜ್ ಫರ್ನಾಂಡೀಸ್ ಜೂನ್ ೩, ೧೯೩೦ರಂದು ಮಂಗಳೂರಿನಲ್ಲಿ ಜಾನ್ ಜೋಸೆಫ್ ಫರ್ನಾಂಡಿಸ್ ಮತ್ತು ಅಲೀಸ್ ಮಾರ್ಥಾ ಫರ್ನಾಂಡಿಸ್ ದಂಪತಿಗಳ ಮೊದಲ ಮಗನಾಗಿ ಜನಿಸಿದರು. ಇಂಗ್ಲೆಂಡ್ ದೊರೆ ೫ ಜಾರ್ಜ್ ಅಭಿಮಾನಿಯಾಗಿದ್ದ ತಾಯಿ ಅಲೀಸ್, ದೊರೆ ಜಾರ್ಜ್ ಜನಿಸಿದ ಜೂನ್ ೩ನೆಯ ತಾರೀಖಿನಂದೇ ಹುಟ್ಟಿದ ಮಗನಿಗೆ, ದೊರೆಯ ನೆನಪಿನಲ್ಲಿ ಜಾರ್ಜ್ ಎಂದೇ ಹೆಸರಿಟ್ಟರು.ಲಾರೆನ್ಸ್, ಮೈಕೆಲ್, ಪಾಲ್, ಅಲಾಯ್ಷಿಯಸ್ ಮತ್ತು ರಿಚರ್ಡ್, ಹೀಗೆ ೫ ಮಂದಿ ತಮ್ಮಂದಿರಿಗೆ ಅಣ್ಣನಾಗಿ ಬೆಳೆದ ಜಾರ್ಜ್, ಮಂಗಳೂರಿನ ಸೇಂಟ್ ಅಲಾಯ್ಷಿಯಸ್ ಶಾಲೆಯಲ್ಲಿ ಎಸ್ ಎಸ್ ಎಲ್ ಸಿ ಓದಿದರು. ಮನೆಯವರ ಒತ್ತಾಯದಿಂದ ಪಾದ್ರಿ-ತರಬೇತಿ ಪಡೆಯಲು, ಜಾರ್ಜ್, ಬೆಂಗಳೂರಿನ ಸೇಂಟ್ ಪೀಟರ್ಸ್ ಸೆಮಿನರಿಗೆ ೧೯೪೬ರಲ್ಲಿ ದಾಖಲಾದರು. ೧೯೪೮ರ ಹೊತ್ತಿಗೆ ಸೆಮಿನರಿನಲ್ಲಿನ ಕಟು ವಾಸ್ತವ, ಯೋಚನಾವಿಧಾನದ ವ್ಯತ್ಯಯದಿಂದ ಕ್ರುದ್ಧರಾದ ಜಾರ್ಜ್, ಸೆಮಿನರಿಗೆ ಶರಣು ಹೇಳಿ ಹೊರನಡೆದರು. ಪುನಃ ತವರು ಮಂಗಳೂರಿನಲ್ಲಿ ಕೆಲಕಾಲ ಬದುಕು ಕಟ್ಟಲು ಪ್ರಯತ್ನಿಸಿ, ಕನಸಿನ ನಗರಿ ಮುಂಬೈಗೆ ತೆರಳಿದರು.
ಕೋಕಾಕೋಲಾ ಕಂಪನಿಯ ವಿರುದ್ಧ ಕೂಡ ೧೯೭೪ರಲ್ಲಿ ಶುರುವಾದ ವಿದೇಶಿ ವಿನಿಮಯ ಉಲ್ಲಂಘನೆಯ ಆರೋಪದ ಬಗ್ಗೆ ಕಾನೂನು ಸಮರ ಸಾರಿದ ಜಾರ್ಜ್, ಕೋಕಾಕೋಲಾ ಕಂಪನಿ ಶೇ೪೦ರಷ್ಟು ಷೇರುಗಳನ್ನು ಭಾರತೀಯ ಮಾರುಕಟ್ಟೆಯಲ್ಲಿ ಇಡತಕ್ಕದ್ದು ಎಂಬ ಕಾನೂನಿನಂತೆ ನಡೆಯಲು ಸೂಚಿಸಿದರು. ಇದಕ್ಕೆ ಒಪ್ಪದ ಕೋಕಾಕೋಲಾ, ಭಾರತದಲ್ಲಿ ತನ್ನ ವ್ಯಾಪಾರವನ್ನು ನಿಲ್ಲಿಸಿತು. ಸ್ವದೇಶಿ ತಯಾರಿಕೆಯ ೭೭ ಎಂಬ ಪೇಯವನ್ನು ಸರ್ಕಾರಿ ಸಂಸ್ಥೆ ಮಾಡರ್ನ್ ಫುಡ್ ಇಂಡಸ್ಟ್ರಿಯ ಅಡಿಯಲ್ಲಿ ಮಾರಾಟ ಮಾಡಲು ಯೋಜಿಸಿದ ಜಾರ್ಜ್ ನಡೆ ಫಲ ಕೊಡಲಿಲ್ಲ. ಥಮ್ಸ್ ಅಪ್ ಮುಂತಾದ ಪೇಯಗಳ ಎದುರು ನಷ್ಟ ಅನುಭವಿಸಿದ ೭೭, ೩ ವರ್ಷಗಳ ನಂತರ ಉತ್ಪಾದನೆ ನಿಲ್ಲಿಸಿತು.೧೯೯೩ರಲ್ಲಿ ಕೋಕಾಕೋಲಾ ಮತ್ತೆ ಭಾರತದಲ್ಲಿ ವ್ಯಾಪಾರ ಶುರು ಮಾಡಿತು.
೧೯೯೮ರಲ್ಲಿ ಜಾರ್ಜ್, ಪತ್ರಿಕಾಗೋಷ್ಠಿಯೊಂದರಲ್ಲಿ ಚೀನಾ ಭಾರತದ ಮೊದಲ ಶತ್ರು ಎಂಬ ಹೇಳಿಕೆ ನೀಡಿದರು.ಜಾರ್ಜ್, ಯುದ್ಧದಾಹಿ ಎಂದೂ, ಚೀನಾದ ಜೊತೆಗಿನ ಸಂಬಂಧಕ್ಕೆ ಕಲ್ಲು ಹಾಕಿದರು ಎಂದು ಟೀಕೆಗೆ ಒಳಗಾದರು. ತಮ್ಮ ನಿಲುವಿನಿಂದ ಹಿಂದೆ ಸರಿಯದ ಜಾರ್ಜ್, ಚೀನಾ ದೇಶ ಭಾರತದ ವಿರುದ್ಧ ನಡೆಸುತ್ತಿರುವ ವ್ಯವಹಾರಗಳನ್ನು ಧೈರ್ಯದಿಂದ ಉದಾಹರಣೆಗಳ ಸಹಿತ ಎತ್ತಿಹಿಡಿದರು. ಪಾಕಿಸ್ತಾನಕ್ಕೆ ಅಣ್ವಸ್ತ್ರ ವಿತರಣೆ, ಮಲಕ್ಕಾ, ಶ್ರೀಲಂಕಾದ ಹಂಬಂಟೋಟಾ, ಪಾಕಿಸ್ತಾನದ ಗ್ವದಾರ್ ಹೀಗೆ ಭಾರತದ ಸುತ್ತ ನೌಕಾನೆಲೆಗಳನ್ನು ಸ್ಥಾಪಿಸಿ ಭಾರತವನ್ನು ಹಣಿಯುವ ತಂತ್ರ, ಹೀಗೆ ಜಾರ್ಜ್, ಭಾರತ-ಚೀನಾ ಸಂಬಂಧದ ಕಠಿಣ ಪರಿಸ್ಥಿತಿಯನ್ನು ವಿಶ್ವದ ಹಲವು ವೇದಿಕೆಗಳಲ್ಲಿ ವಿವರಿಸಿದರು.
ಇತ್ತ ಜಾರ್ಜ್ ಫರ್ನಾಂಡೀಸ್ ಕೆಲವೊಂದು ಸರ್ಕಾರಿ ಶೌಚಾಲಯಗಳಲ್ಲಿ ಮತ್ತು ಇಂದಿರಾ ಗಾಂಧಿಯವರು ಭಾಷಣ ಮಾಡುತ್ತಿದ್ದ ಸ್ಥಳಗಳ ಸುತ್ತಮುತ್ತ ಸಾವು ನೋವುಗಳು ಸಂಭವಿಸದ ರೀತಿಯಲ್ಲಿ ಡೈನಮೈಟ್ ಸಿಡಿಸಿ ಗಾಬರಿ ಹುಟ್ಟಿಸುವುದರ ಮೂಲಕ ಇಂದಿರಾಗಾಂಧಿ ಅವರ ತುರ್ತುಪರಿಸ್ಥಿತಿಯನ್ನು ವಿರೋಧಿಸುವ ಯೋಜನೆಗಳನ್ನು ನೇಯ್ದಿದ್ದರು. ಇಂದಿರಾ ಗಾಂಧಿ ಭಾಷಣ ಮಾಡಬೇಕಿದ್ದ ವಾರಣಾಸಿಯಲ್ಲಿ ವೇದಿಕೆಯನ್ನು ಕಾರ್ಯಕ್ರಮಕ್ಕೆ ನಾಲ್ಕು ಗಂಟೆಗಳ ಮುಂಚೆ ಸ್ಫೋಟಿಸುವ ಪ್ರಯತ್ನಗಳು ನಡೆದವು. ಇದು ಬರೋಡ ಡೈನಮೈಟ್ ಪ್ರಕರಣ ಎಂದು ಪ್ರಸಿದ್ಧವಾಗಿದೆ. ಮುಂದಿನ ದಿನಗಳಲ್ಲಿ ಸೆರೆಸಿಕ್ಕ ಜಾರ್ಜ್ ಫರ್ನಾಂಡಿಸ್ ಅವರನ್ನು ಇಂದಿರಾಗಾಂಧಿ ಸರ್ಕಾರ ಖೈದಿಯಾಗಿ ಜೈಲಿನಲ್ಲಿರಿಸಿತು.
೧೯೬೧ರಿಂದ ೧೯೬೮ರ ಅವಧಿಯಲ್ಲಿ ಮುಂಬಯಿ ಮುನಿಸಿಪಲ್ ಕಾರ್ಪೋರೇಷನ್ನಿನ ಸದಸ್ಯರಾಗಿ ಸೇವೆ ಸಲ್ಲಿಸಿ, ಜನಪ್ರಿಯರಾದರು. ೧೯೬೭ರಲ್ಲಿ ಸಂಯುಕ್ತ ಸೋಷಿಯಲಿಸ್ಟ್ ಪಕ್ಷದಿಂದ ಸಾರ್ವತ್ರಿಕ ಚುನಾವಣೆಗಳಲ್ಲಿ ಸ್ಪರ್ಧಿಸಿ ಸದಾಶಿವ ಕಣೋಜಿ ಪಾಟೀಲ್ ಅಂತಹ ಜನಪ್ರಿಯ ಕಾಂಗ್ರೆಸ್ ನಾಯಕರನ್ನು ಭಾರೀ ಅಂತರದಿಂದ ಸೋಲಿಸಿದರು.
ಕ್ರಮೇಣವಾಗಿ ಮುಂಬಯಿನಲ್ಲಿನ ಕಾರ್ಮಿಕ ಸಂಘಟನೆಗಳಲ್ಲಿ ಜಾರ್ಜ್ ಫರ್ನಾಂಡೀಸ್ ಅವರ ಪ್ರಭಾವ ಕಡಿಮೆಯಾಗತೊಡಗಿದರೂ ಅವರು ರೈಲ್ವೇ ಫೆಡರೆಶನ್ನಿನ ಅಧ್ಯಕ್ಷರಾಗಿ ಭಾರತಾದ್ಯಂತ ರೈಲ್ವೇ ಚಳುವಳಿಯನ್ನು ಸಂಘಟಿಸಿದರು. ಈ ಚಳುವಳಿಯಿಂದ ಇಡೀ ಭಾರತವೇ ಸ್ಥಬ್ಧವೆನಿಸಿತ್ತು.
೧೯೭೮ರಲ್ಲಿ ಮಧು ಲಿಮಯೆ ಆರ್.ಎಸ್.ಎಸ್ ಸದಸ್ಯತ್ವ ಹೊಂದಿದ ಜನತಾ ಪರಿವಾರದ ಸದಸ್ಯರ ವಿರುದ್ಧ ಮಧು ಲಿಮಯೆ ಮಂಡಿಸಿದ ಅವಿಶ್ವಾಸ ಮಸೂದೆಯಲ್ಲಿ ಭಾರತೀಯ ಜನಸಂಘದ ನಿಲುವು ವಿರೋಧಿಸಿದ ಜಾರ್ಜ್, ಮೊರಾರ್ಜಿ ಸರ್ಕಾರ ಪತನವಾದಾಗ, ಜಾರ್ಜ ರಾಜೀನಾಮೆ ಇತ್ತರು. ಮೊರಾರ್ಜಿ ವಿರುದ್ಧ ವಾದ ಮಂಡಿಸಿದ ಜಾರ್ಜ್, ಚರಣ್ ಸಿಂಗ್‍ರಿಗೆ ಬೆಂಬಲವಿತ್ತು, ಟೀಕೆಗೆ ಒಳಗಾದರು.೧೯೮೦ರಲ್ಲಿ ಮುಜಫ್ಫರಪುರದಿಂದ ಸಂಸತ್ತಿಗೆ ಆಯ್ಕೆಯಾದ ಜಾರ್ಜ್, ೧೯೮೪ರಲ್ಲಿ ಬೆಂಗಳೂರು ಉತ್ತರ ಕ್ಷೇತ್ರದಿಂದ ಚುನಾವಣೆಗೆ ನಿಂತು, ಇಂದಿರಾಗಾಂಧಿ ಹತ್ಯೆಯ ಬೃಹತ್ ಅನುಕಂಪದ ಅಲೆಯ ಕಾರಣ ೪೦,೦೦೦ ಮತಗಳಿಂದ ಸೋತರು.
ವಿ.ಪಿ.ಸಿಂಗ್ ಸರ್ಕಾರ ರಾಮಮಂದಿರ ಗಲಭೆ ಮತ್ತು ನ್ಯಾ.ಬಿ.ಪಿ.ಮಂಡಲ್ ಸಮಿತಿಯ ಮೀಸಲಾತಿ ಮಸೂದೆಯ ಕಾರಣ ಉರುಳಿದಾಗ ಜಾರ್ಜ್, ವಿ.ಪಿ.ಸಿಂಗ್ ರೊಂದಿಗೆ ಜನತಾದಳದಲ್ಲಿ ಉಳಿದರು.೧೯೯೪ರವರೆಗೆ ಜನತಾದಳದಲ್ಲಿಯೇ ಉಳಿದ ಜಾರ್ಜ್, ತದ್ನಂತರ ಲಾಲೂ ಪ್ರಸಾದ್ ಯಾದವ್ ವಿರುದ್ಧ ತೊಡೆತಟ್ಟಿ, ೧೯೯೪ರಲ್ಲಿ ಜಾರ್ಜ್ ನಿತೀಶ್ ಕುಮಾರ್ ಜೊತೆಗೂಡಿ ಸಮತಾ ಪಕ್ಷ ರಚಿಸಿದರು. ಜೀವನ ಪೂರ್ತಿ ವಿರೋಧಿಸುತ್ತಿದ್ದ ಆರ್.ಎಸ್.ಎಸ್ ಮೂಲದ ಭಾರತೀಯ ಜನತಾ ಪಕ್ಷದ ಜೊತೆ ರಾಜಿ ಮಾಡಿಕೊಂಡ ಜಾರ್ಜ್, ತಮ್ಮ ರಾಜಕೀಯ ಅಸ್ತಿತ್ವಕ್ಕಾಗಿ, ಸಮಾಜವಾದಿ ಸಿದ್ಧಾಂತಕ್ಕೆ ತಿಲಾಂಜಲಿ ಇತ್ತರು ಎಂಬ ಟೀಕೆ ಎದುರಿಸಿದರು.
ಇಂದಿರಾಗಾಂಧಿ ಅವರ ಸರ್ವಾಧಿಕಾರತ್ವದ ವಿರುದ್ಧ ಭೂಗತರಾಗಿ ಬಂಡೆದ್ದವರು ಜಾರ್ಜ್ ಫರ್ನಾಂಡೀಸ್. ಅವರನ್ನು ಇಂದಿರಾಗಾಂಧಿ ಸರ್ಕಾರ ತುರ್ತು ಪರಿಸ್ಥಿತಿಯ ಸಂದರ್ಭದಲ್ಲಿ ಬಂಧಿಸಲು ವಾರಂಟ್ ಹೊರಡಿಸಿದಾಗ ತಪ್ಪಿಸಿಕೊಂಡು ಭೂಗತ ಚಟುವಟಿಕೆಗಳಿಗೆ ಮೊದಲು ಮಾಡಿದರು. ಜಾರ್ಜ್ ಕೈಗೆ ಸಿಗದಿದ್ದಾಗ ಪೋಲೀಸರು ಅವರ ಸಹೋದರ ಲಾರೆನ್ಸ್ ಫರ್ನಾಂಡೀಸ್ ಅವರನ್ನು ಬಂಧಿಸಿ ಚಿತ್ರಹಿಂಸೆಗೆ ಒಳಪಡಿಸಿದರು. ಅವರೊಡನೆ ಸಂಪರ್ಕ ಹೊಂದಿದ್ದರೆಂಬ ಕಾರಣದಿಂದ 'ಸಂಸ್ಕಾರ' ಚಿತ್ರದ ಖ್ಯಾತಿಯ ಸ್ನೇಹಲತಾರೆಡ್ಡಿ ಅವರಿಗೆ ಅನಾರೋಗ್ಯವಿದ್ಧಾಗಿಯೂ ಬಂಧಿಸಿ ತೊಂದರೆಗೊಳಪಡಿಸಿದರು.
ಮುಂದೆ ಚುನಾವಣೆಗಳು ಘೋಷಿತವಾದಾಗ ಜೈಲಿನಿಂದಲೇ ಚುನಾವಣಾ ನಾಮಪತ್ರ ಸಲ್ಲಿಸಿ ಒಮ್ಮೆ ಕೂಡಾ ಚುನಾವಣಾ ಪ್ರಚಾರ ಮಾಡುವ ಅವಕಾಶ ಸಿಗದಿದ್ದಾಗಿಯೂ ಪ್ರಚಂಡವಾದ ಜಯ ಸಾಧಿಸಿದರು. ಮುರಾರ್ಜಿ ದೇಸಾಯಿಯವರ ಸರ್ಕಾರದಲ್ಲಿ ಕೈಗಾರಿಕಾ ಮಂತ್ರಿಗಳಾದ ಜಾರ್ಜ್ ಫರ್ನಾಂಡೀಸ್, ಬಹುರಾಷ್ಟ್ರೀಯ ಸಂಸ್ಥೆಗಳ ವಿರುದ್ಧ ಸಮರ ಸಾರಿದರು. ಭಾರತದ ಸಮಾಜವಾದಿ ಹಿನ್ನೆಲೆಯ ಕಾನೂನುಗಳನ್ನು ಪಾಲಿಸದ ಬಹುರಾಷ್ಟ್ರೀಯ ಕಂಪನಿಗಳ ವಿರುದ್ಧ ಹಿಂದಿನ ಕಾಂಗ್ರೆಸ್ ಸರ್ಕಾರ ಯಾವುದೇ ಕ್ರಮ ಕೈಗೊಳ್ಳದನ್ನು ವಿರೋಧಿಸುತ್ತಲೇ ಬಂದಿದ್ದ ಜಾರ್ಜ್, ತನಿಖೆ ಮತ್ತು
ವಿಕ್ರಮ್ ಸಾರಾಭಾಯಿ ಸಮಿತಿ ನೀಡಿದ ವರದಿಯ ಅನ್ವಯ, ಐ.ಬಿ.ಎಂ ಸಂಸ್ಥೆ ಸರ್ಕಾರಿ ಇಲಾಖೆಗಳಿಗೆ ಹಳೆಯ ಕಂಪ್ಯೂಟರ್‍ಗಳನ್ನು ದುಬಾರಿ ಬೆಲೆಗೆ ಬಾಡಿಗೆಗೆ ನೀಡುತ್ತಿದೆ ಎಂಬುದನ್ನು ಕಂಡೂ ಹಿಡಿದ ಜಾರ್ಜ್, ಕಾನೂನು ಸಮರ ಶುರುವಿಟ್ಟರು. ವಿದೇಶಿ ವಿನಿಮಯದ ಕಾನೂನಿಗೆ ವಿರುದ್ದವಾಗಿ ನಡೆಯುತ್ತಿದೆ ಎಂದು ಆರೋಪಿಸಿದ ಕಾರಣ ೧೯೭೮ ಜೂನ್ ನಲ್ಲಿ ಐ.ಬಿ.ಎಂ ಭಾರತದಲ್ಲಿ ತನ್ನ ವಹಿವಾಟು ನಿಲ್ಲಿಸಿತು.೧೯೮೦ರಲ್ಲಿ ಜನತಾ ಸರ್ಕಾರ ಪತನವಾದ ನಂತರ ಐ.ಬಿ.ಎಂ ಮತ್ತೆ ಉಪಕರಣ ರಫ್ತು ಶುರುಮಾಡಿತು.
೧೯೯೮ ಮೇ ೧೩ರಂದು ಭಾರತ ಪೋಖ್ರಾನ್ ನಲ್ಲಿ ಅಣು ಅಸ್ತ್ರಗಳನ್ನು ಪರೀಕ್ಷಿಸಿತು.ಜೀವಮಾನ್ ಪೂರಾ ಅಣ್ವಸ್ತ್ರಗಳ ಪ್ರಬಲ ಟೀಕಾಕಾರರಾಗಿದ್ದ ಜಾರ್ಜ್, ಭಾರತದ ರಕ್ಷಣಾ ಸಚಿವರಾಗಿ, ಅಣ್ವಸ್ತ್ರ ಪರೀಕ್ಷೆಯನ್ನು ಸಮರ್ಥನೆ ಮಾಡಿಕೊಳ್ಳಬೇಕಾಯಿತು.೪೫ ಕಿಲೋ ಟೋನ್ ಗಳಿಗಿಂತಲೂ ಕಡಿಮೆ ಉತ್ಪನ್ನ ಇದ್ದ ಈ ಪರಮಾಣು ಸಿಡಿತಗಳನ್ನು ಏಷ್ಯಾದ ಯಾವುದೇ ಕಂಪನಮಾಪಕಗಳು ಗುರುತಿಸಲಿಲ್ಲ. ಅದ್ಯಾಗೂ ಜಾರ್ಜ್, ಭಾರತದ ಬದಲಾದ ಅಣ್ವಸ್ತ್ರ ನೀತಿಯನ್ನು ಬಲವಾಗಿ ಸಮರ್ಥಿಸಿಕೊಂಡರು.
ಲಾಲೂ ಪ್ರಸಾದ್ ಯಾದವ್ ಭ್ರಷ್ಟತೆಯ ಆರೋಪದಡಿ ಎಂದು ಮೇವು ಹಗರಣದಲ್ಲಿ ಸಿಲುಕಿಕೊಂಡದ್ದು ಮತ್ತು ಬಿಹಾರದಲ್ಲಿ ಜನತಾದಳದ ಹಲವು ಬಣಗಳು ಭಿನ್ನಮತದಲ್ಲಿ ತೊಡಗಿಕೊಂಡಾಗ, ಜಾರ್ಜ್ ಕ್ರುದ್ಧರಾಗಿ, ನಿತೀಶ್ ಕುಮಾರ್ ರೊಡನೆ ಸೇರಿ ಸಮತಾ ಪಕ್ಷವನ್ನು ಶುರು ಮಾಡಿದರು. ಜಾರ್ಜ್ ರ ಒತ್ತಾಸೆಯ ಫಲವಾಗಿ ಎನ್.ಡಿ.ಎ ಸಂಪುಟ ಸೇರಿದ ನಿತೀಶ್, ತದ್ನಂತರ ಜಾರ್ಜ್‍ರಿಗೇ ಲೋಕಸಭೆಯ ಟಿಕೆಟ್ ನೀಡಲು ನಿರಾಕರಿಸಿದ್ದು ರಾಜಕೀಯದ ವಿರಸದ ಪರಮಾವಧಿ.
ಜಾರ್ಜ್ ಫರ್ನಾಂಡೀಸ್ ಭಾರತದ ಕಾರ್ಮಿಕ ಮುಖಂಡ, ಸಮಾಜ ಸೇವಕ, ರಾಜಕಾರಣಿ, ಭಾರತ ಸರಕಾರದಲ್ಲಿ ಮಂತ್ರಿ ಹಾಗೂ ಪತ್ರಿಕೋದ್ಯೋಗಿ ಆಗಿದ್ದರು. ದಕ್ಷಿಣ ಭಾರತದಲ್ಲಿ ಜನಿಸಿ, ಉತ್ತರ ಭಾರತದಲ್ಲಿ ರಾಜಕೀಯ ಬದುಕು ಸವೆಸಿದ ಜಾರ್ಜ್, ನಿಜ ಅರ್ಥದಲ್ಲಿ ಭಾರತೀಯ ಎನ್ನಿಸಿಕೊಂಡ ನೇತಾರ.
೧೯೮೯ರ ಚುನಾವಣೆಯಲ್ಲಿ ಮರಳಿ ಮುಜಫ್ಫರಪುರದಿಂದ ಸಂಸತ್ತಿಗೆ ಆಯ್ಕೆಯಾದ ಜಾರ್ಜ್ ರೈಲ್ವೇ ಮಂತ್ರಿಯಾದಾಗ ದಶಕಗಳಿಂದ ನೆನೆಗುದಿಗೆ ಬಿದ್ದಿದ್ದಾ ಕೊಂಕಣ ರೈಲ್ವೇಗೆ ಅಸ್ತಿಭಾರ ಹಾಕಿದರು.
ಜಾರ್ಜ್ ೧೯೯೮ರ ವಾಜಪೇಯಿ ಸಂಪುಟದಲ್ಲಿ ರಕ್ಷಣಾ ಸಚಿವರಾದಾಗ, ಅಣ್ವಸ್ತ್ರ ಸಿಡಿಸಿದ ಭಾರತದ ಅಣು ನೀತಿಗೆ ಬಲ ನೀಡಿದರು.
ಅವರನ್ನು ವಿಚಾರಣೆಗೆ ಗುಣಪಡಿಸಿದ ಆಯೋಗಗಳೆಲ್ಲವೂ ಅವರನ್ನು ನಿರ್ದೋಷಿಯೆಂದು ತೀರ್ಪು ನೀಡಿದವು.
ಮಹಲ ಬಾಗಾಯತ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿದೆ.
ಜಾಗತೀಕರಣ, ಉದಾರೀಕರಣ, ಔದ್ಯೋಗೀಕರಣಗಳ ದೆಸೆಯಿಂದ ಪ್ರಪಂಚ ಚಿಕ್ಕದಾಗುತ್ತಾ ಬಂತು. ಭಾರತ ದೇಶ ಕೂಡ ಇಪ್ಪತ್ತು ವರ್ಷಗಳ ಹಿಂದೆ ಇದನ್ನು ಒಪ್ಪಿಕೊಂಡಿತು. ಹಾಗಾಗಿ ಇಲ್ಲಿಯ ಬದುಕು ಹಂತ ಹಂತವಾಗಿ ಬದಲಾಗತೊಡಗಿತು. ನಗರಗಳಲ್ಲಿ ನಿಧಾನವಾಗಿ ಮಾಲ್‌ಗಳು ಮಾರ್ಟ್‌ಗಳು ತಲೆಯೆತ್ತತೊಡಗಿದವು. ವ್ಯಾಪಾರದ ವೈಖರಿ ಹೊಸ ರೂಪ ಪಡೆಯಿತು. ಗ್ರಾಹಕರು ಮಾಲ್ ಸಂಸ್ಕೃತಿಯತ್ತ ಆಕರ್ಷಿತರಾಗತೊಡಗಿದರು. ನಿಧಾನವಾಗಿ ‘ಭಾರತ್ ಸ್ಟೋರ್ಸ್’ ನಂತಹ ಕಿರಾಣಿ ಅಂಗಡಿಗಳ ವ್ಯಾಪಾರ ಕುಸಿಯತೊಡಗಿತು. ಈ ಬದಲಾವಣೆಯ ಬಿರುಗಾಳಿಗೆ ಸಿಕ್ಕವರಲ್ಲಿ ನಮ್ಮ ಗೋವಿಂದಶೆಟ್ಟಿಯೂ ಒಬ್ಬ. ಇದು ಒಬ್ಬ ಗೋವಿಂದಶೆಟ್ಟಿಯ ಸ್ಥಿತಿಯಲ್ಲ, ಇವನಂತಹ ಹಲವರ ಕಥೆ.
ಜಾಗತೀಕರಣದ ಹಿನ್ನೆಲೆಯಲ್ಲಿ ಈ ಇಪ್ಪತ್ತು ವರ್ಷಗಳಲ್ಲಿ ಭಾರತದ ಅರ್ಥವ್ಯವಸ್ಥೆ ಪಡೆದುಕೊಂಡಿರುವ ಆಧುನಿಕತೆಯ ಸ್ವರೂಪ ಉದಾರೀಕರಣದ ಕೊಡುಗೆ. ಕಣ್ಣು ಕೋರೈಸುವಂತೆ ತಲೆ ಎತ್ತಿರುವ ಮಾಲ್-ಮಾರ್ಟ್‌ಗಳು ಈ ಆಧುನಿಕತೆಯ ಒಂದು ಪ್ರತೀಕ. ಸಣ್ಣ ಸಣ್ಣ ಕಿರಾಣ ಅಂಗಡಿಗಳನ್ನು ನೆಚ್ಚಿಕೊಂಡಿದ್ದ ನಗರವಾಸಿಗಳು ಮಾಲ್-ಮಾರ್ಟ್ ಸಂಸ್ಕೃತಿಗೆ ಆಕರ್ಷಿತರಾದಾಗ ಸಂಭವಿಸುವ ಸಾಮಾಜಿಕ ತಲ್ಲಣಗಳು ‘ಭಾರತ್ ಸ್ಟೋರ್ಸ್’ ಚಲನಚಿತ್ರದ ತಿರುಳು.
ಶೆಟ್ಟಿಯ ಪತ್ತೆಯನ್ನು ಹುಡುಕುತ್ತಾ ಹೋದವಳಿಗೆ ಆತನ ಅಂಗಡಿಯಲ್ಲಿ ಈ ಹಿಂದೆ ಕೆಲಸ ಮಾಡುತ್ತಿದ್ದ ಚಂದ್ರ ಮತ್ತು ಮಂಜುನಾಥ ಸಿಗುತ್ತಾರೆ. ಶೆಟ್ಟಿಯನ್ನು ತೀರ ಹತ್ತಿರದಿಂದ ಕಂಡ ಅವರಿಬ್ಬರು ಶೆಟ್ಟಿಯ ಒಂದೊಂದು ಹಂತದ ಕತೆಯನ್ನು ಹೇಳತೊಡಗುತ್ತಾರೆ. ಅದರ ಮೂಲಕ ಶೆಟ್ಟಿಯ ಕಿರಾಣಿ ಅಂಗಡಿಯ ವ್ಯಾಪಾರ, ಆತ ಮತ್ತು ಗಿರಾಕಿಗಳ ಸಂಬಂಧ, ಆತನ ಕುಟುಂಬ, ಅಲ್ಲಿನ ಆಗು-ಹೋಗುಗಳು ಎಲ್ಲವೂ ಪರಿಚಯವಾಗುತ್ತವೆ.
‘ಭಾರತ್ ಸ್ಟೋರ್ಸ್’ ಎಂಬುದು ಗೋವಿಂದಶೆಟ್ಟಿ ನಡೆಸುತ್ತಿದ್ದ ಒಂದು ಪುಟ್ಟ ಕಿರಾಣಿ ಅಂಗಡಿ. ಒಂದು ಕಾಲದಲ್ಲಿ ಅದರ ಖ್ಯಾತಿಯಿಂದಾಗಿಯೇ ಆ ಬಸ್‌ನಿಲ್ದಾಣಕ್ಕೆ ‘ಭಾರತ್ ಸ್ಟೋರ್ಸ್ ಸ್ಟಾಪ್’ ಎಂದು ಹೆಸರು ಬಂದಿತ್ತು!
ಗೋವಿಂದಶೆಟ್ಟಿಯನ್ನು ಹುಡುಕಿಕೊಂಡು ಬಂದ ಭಾರತಿಗೆ ಭಾರತ್ ಸ್ಟೋರ್ಸ್ ಹೆಸರಿನ ನಿಲ್ದಾಣ ಸಿಗುತ್ತದೆ, ಆದರೆ ಅಂಗಡಿಯಾಗಲಿ, ಶೆಟ್ಟಿಯಾಗಲಿ ಸಿಗುವುದಿಲ್ಲ!
ಭಾರತ್ ಸ್ಟೋರ್ಸ್ ಪಿ.ಶೇಷಾದ್ರಿಯವರ ೭ನೆಯ ಚಲನಚಿತ್ರ. ಇದಕ್ಕೆ ೨೦೧೨ನೆಯ ಇಸವಿಯ ಉತ್ತಮ ಪ್ರಾದೇಶಿಕ ಚಲನಚಿತ್ರ-ಕನ್ನಡ ಎಂಬ ರಾಷ್ಟ್ರೀಯ ಪುರಸ್ಕಾರ ಸಂದಿದೆ. ಶೇಷಾದ್ರಿಯವರಿಗೆ ಇದು ಸತತ ಏಳನೆ ರಾಷ್ಟ್ರಪ್ರಶಸ್ತಿ.
ಆಕೆ ಭಾರತಿ. ಸುಮಾರು ಒಂಬತ್ತು ವರ್ಷಗಳ ನಂತರ ಅಮೆರಿಕಾದಿಂದ ಗಂಡ ಶರತ್‌ನೊಂದಿಗೆ ಬೆಂಗಳೂರಿಗೆ ಬಂದಿದ್ದಾಳೆ. ಆಕೆಯ ಉದ್ದೇಶ ತನ್ನ ತಂದೆಯ ಸ್ನೇಹಿತ ಗೋವಿಂದಶೆಟ್ಟಿಯನ್ನು ಭೇಟಿಯಾಗಿ ಋಣ ಸಂದಾಯ ಮಾಡುವುದು.
ಕೊನೆಗೆ ಭಾರತಿ ಗೋವಿಂದಶೆಟ್ಟಿಯನ್ನು ವೃದ್ಧಾಶ್ರಮವೊಂದರಲ್ಲಿ ಜೀವಚ್ಛವದಂತೆ ಮುದುಡಿಹೋಗಿದ್ದ ಸ್ಥಿತಿಯಲ್ಲಿ ಭೇಟಿಯಾಗುತ್ತಾಳೆ!
ತೆಲುಗು ಸಾಹಿತ್ಯವನ್ನೂ ಬಾಲ್ಯದಿಂದಲೇ ಓದುತ್ತಿದ್ದ ಅಜ್ಜಂಪುರ ಸೂರಿ ಅವರು, ಅವುಗಳಲ್ಲಿ ತಮಗೆ ಇಷ್ಟವಾಗಿದ್ದನ್ನು ಕನ್ನಡಕ್ಕೆ ಏಕೆ ಅನುವಾದಿಸಬಾರದು ಎಂದೆನಿಸಿ, ತೆಲುಗಿನ ಹಲವಾರು ಕಾದಂಬರಿಗಳನ್ನು ಕನ್ನಡಕ್ಕೆ ಅನುವಾದಿಸಿದರು. ಅವುಗಳಲ್ಲಿ ಸಂಯುಕ್ತ ಕರ್ನಾಟಕ ಪತ್ರಿಕೆಯಲ್ಲಿ ‘ಸಂಸ್ಕರಣ’ ಮತ್ತು ‘ಸೀತೆಯ ಕತೆಯಲ್ಲಿ ಸ್ತ್ರೀಪಾತ್ರಗಳು’ ಧಾರಾವಾಹಿಯಾಗಿ ಪ್ರಕಟಗೊಂಡವು. ‘ತರಂಗ’ದಲ್ಲಿ ಮನ್ಮಥರೇಖೆ, ಷಾಂಗ್ರೀಲಾ, ಲೇಡೀಸ್‌ ಹಾಸ್ಟೆಲ್‌, ಅರಣ್ಯ ಮೃದಂಗ, ಜ್ವಾಲಾಮುಖಿ, ಭೂಮಿ ಬಾಯ್ಬಿಟ್ಟಾಗ, ಕ್ರಿಕೆಟ್‌-ಕ್ರಿಕೆಟ್‌ ಕಾದಂಬರಿಗಳು; ಸುಧಾ, ಮಯೂರ ಪತ್ರಿಕೆಗಳಲ್ಲಿ ವೂಡು, ಕಾಲರುದ್ರ, ಒಬ್ಬ ಸೂರ್ಯ ಕಾದಂಬರಿಗಳು; ‘ವಾರಪತ್ರಿಕೆ’ಯಲ್ಲಿ ಕರ್ಮಸಾಕ್ಷಿ, ಕಿನ್ನರಸಾನಿ, ಹಿಮಜ್ವಾಲೆ, ಅನ್ವೇಷಿ ಕಾದಂಬರಿಗಳು ಪ್ರಕಟಗೊಂಡವು. ಇಷ್ಟೇ ಅಲ್ಲದೆ ಪ್ರಜಾಮತ, ಅಭಿಮಾನಿ, ಲೋಕವಾಣಿ, ಮಂಗಳಾ, ಕರ್ಮವೀರ ಮುಂತಾದ ಪತ್ರಿಕೆಗಳೂ ಸೇರಿ ಒಟ್ಟು 40ಕ್ಕೂ ಹೆಚ್ಚು ಸ್ವತಂತ್ರ ಹಾಗೂ ಅನುವಾದಿತ ಕಾದಂಬರಿಗಳು ಧಾರಾವಾಹಿಯಾಗಿಯೇ ಪ್ರಕಟಗೊಂಡು ದಾಖಲೆಯನ್ನೇ ನಿರ್ಮಿಸಿದ್ದಾರೆ.
ಕವಿ, ವಚನಕಾರ, ಕಾದಂಬರಿಕಾರ, ಅನುವಾದಕ ಎಲ್ಲಕ್ಕಿಂತ ಹೆಚ್ಚಾಗಿ ಸಹೃದಯ ಸಾಹಿತಿ ಎನಿಸಿಕೊಂಡಿದ್ದ ಜಿ. ಸೂರ್ಯನಾರಾಯಣರವರು ಹುಟ್ಟಿದ್ದು ಚಿಕ್ಕಮಗಳೂರು ಜಿಲ್ಲೆಯ ತರೀಕೆರೆ ತಾಲ್ಲೂಕಿನ ಅಜ್ಜಂಪುರದಲ್ಲಿ 1939ರ ಏಪ್ರಿಲ್‌ 17ರಂದು. ತಂದೆ’ ಗೋವಿಂದಪ್ಪನವರು ಮತ್ತು ತಾಯಿ ಪಾರ್ವತಮ್ಮನವರು. ತಂದೆಯವರದು ಮೂಲತಃ ಬಳೆಮಾರುವ ಕಾಯಕ ಪ್ರವೃತ್ತಿಯಾದರೂ, ದೈಹಿಕ ಸೌಖ್ಯಕ್ಕೆ ಆಯುರ್ವೇದ ಚಿಕಿತ್ಸೆಯನ್ನೂ ಪಾರಮಾರ್ಥಿಕಕ್ಕೆ ಅಧ್ಯಾತ್ಮ ಚಿಕಿತ್ಸೆಯನ್ನೂ ನೀಡುತ್ತ ಗೋವಿಂದಾರ್ಯರೆನಿಸಿದ್ದರು.
ಈ ಪರಿಸರದಲ್ಲಿ ಬೆಳೆದ ಸೂರಿಯವರೂ ತಮ್ಮ ಬದುಕಿನಲ್ಲಿ ಸುಸಂಸ್ಕೃತ ಬದುಕನ್ನು ರೂಢಿಸಿಕೊಂಡಿದ್ದರು. ಅಜ್ಜಂಪುರದಲ್ಲಿ ಪ್ರೌಢಶಾಲೆಯವರೆಗೆ ಓದಿ ನಂತರ ಕೃಷಿಕ್ಷೇತ್ರದಲ್ಲಿ ಡಿಪ್ಲೊಮ ಪಡೆದ ಸೂರಿಯವರು ಗ್ರಾಮೀಣಾಭಿವೃದ್ಧಿ ಇಲಾಖೆಗೆ ಸೇರಿ ಕ್ಷೇತ್ರಾಭಿವೃದ್ಧಿ ಅಧಿಕಾರಿಯವರೆಗೂ ವಿವಿಧ ಹಂತಗಳಲ್ಲಿ ಸೇವೆ ಸಲ್ಲಿಸಿದರು.
ಬಾಲ್ಯದಿಂದಲೇ ಸಣ್ಣ ಕಥೆ, ಕಾದಂಬರಿ ಬರೆಯುವುದನ್ನು ಹವ್ಯಾಸ ಮಾಡಿಕೊಂಡಿದ್ದ ಅಜ್ಜಂಪುರ ಸೂರಿ ಅವರು ಹಲವಾರು ಕಾದಂಬರಿಗಳನ್ನು ಬರೆದರು. ಅವರ ಬಹುಪಾಲು ಕಾದಂಬರಿಗಳು ನಾಡಿನ ಪ್ರಮುಖ ಪತ್ರಿಕೆಗಳಲ್ಲಿ ಧಾರಾವಾಹಿಯಾಗಿ ಪ್ರಕಟಗೊಂಡಿವು. ಸಂಯುಕ್ತ ಕರ್ನಾಟಕ ಪತ್ರಿಕೆಯಲ್ಲಿ ಶಾಪ, ಹೊಸಚಿಗುರು, ತೋಟದಮನೆ, ಎರಡು ಮನಸು, ಅನುಬಂಧ ಕಾದಂಬರಿಗಳು ಪ್ರಕಟವಾಗಿದ್ದರೆ ಮಾರ್ಗದರ್ಶಿ, ಶ್ವೇತಾಗ್ನಿ, ವಿಮುಕ್ತಿ, ನೇಗಿಲಗೆರೆ ಮುಂತಾದ ಕಾದಂಬರಿಗಳು ಗಿರಿವಾರ್ತೆ, ‘ಮನ್ವಂತರ’, ‘ಅಭಿಮಾನಿ’, ‘ಗೆಳತಿ’ ಮುಂತಾದ ಪತ್ರಿಕೆಗಳಲ್ಲಿ ಧಾರಾವಾಹಿಯಾಗಿ ಪ್ರಕಟಗೊಂಡವು.
ಸೂರಿಯವರು ಬಾನುಲಿಗಾಗಿ ಬರೆದ ಹಲವಾರು ನಾಟಕಗಳು ಬೆಂಗಳೂರು ಭದ್ರಾವತಿ ನಿಲಯಗಳಿಂದ ಪ್ರಸಾರಗೊಂಡಿವೆ. ಅವುಗಳಲ್ಲಿ ಕೊನೆಯಾಸೆ, ಕುಳ್ಳರು, ಬೋನಿಗೆ ಬಿದ್ದ ಹುಲಿ, ಮರಗಡುಕ, ಪ್ರೇತಗಳು ಸುಮಂಗಲಿಯರು, ಧನ್ಯಭಿಕ್ಷು, ಒಂದೇ ಜನ ಒಂದೇ ಮನ ಹಲವಾರು ಬಾರಿ ಪ್ರಸಾರವಾಗಿದ್ದರೆ ‘ಪರಿವರ್ತನೆ’ ಮತ್ತು ‘ಅಂತರ’ ರಂಗನಾಟಕಗಳು ಸ್ಪರ್ಧೆಗಳಲ್ಲಿ ಪ್ರದರ್ಶಿತವಾಗಿ ಹಲವಾರು ಬಹುಮಾನಗಳನ್ನೂ ಪಡೆದಿವೆ.
ಅಲೆಗಳು, ಧ್ವನಿಗಳು, ಸ್ನೇಹವಾರ್ತೆ, ಹಸಿರು ತೋರಣ ಮುಂತಾದ 10ಕ್ಕೂ ಹೆಚ್ಚು ವಿವಿಧ ವಿಷಯಗಳ ಮೇಲೆ ಇತರರೊಡನೆ ಸೇರಿ ಸಂಪಾದಿಸಿದ್ದಾರೆ. ಸುಮಾರು 50ಕ್ಕೂ ಹೆಚ್ಚು ಸ್ವತಂತ್ರ ಕಥೆಗಳು ಪ್ರಕಟವಾಗಿರುವುದರ ಜೊತೆಗೆ 200ಕ್ಕೂ ಹೆಚ್ಚು ಸಣ್ಣ ಕಥೆಗಳನ್ನೂ ಅನುವಾದಿಸಿದ್ದಾರೆ.
ಅಜ್ಜಂಪುರ ಜಿ ಸೂರಿ ಕನ್ನಡದ ಕಥೆ, ಕಾದಂಬರಿಕಾರರಾಗಿ ಜನಪ್ರಿಯರಾಗಿದ್ದಾರೆ. ಪತ್ರಿಕೆಗಳಲ್ಲಿನ ಧಾರಾವಾಹಿಗಳ ಮೂಲಕ ಅವರು ಕನ್ನಡದ ಓದುಗರಿಗೆ ಚಿರಪರಿಚಿತರು.
ವ್ಯಾಪಕವಾಗಿರಬೇಕು: ವಿಪತ್ತುಗಳಿಗೆ ಸುಸಂಬದ್ಧವಾಗಿರುವ ಎಲ್ಲಾ ಅಪಾಯಗಳು, ಎಲ್ಲಾ ಹಂತಗಳು, ಎಲ್ಲಾ ಮಧ್ಯಸ್ಥಗಾರರು ಮತ್ತು ಎಲ್ಲಾ ಪ್ರಭಾವಗಳನ್ನು ತುರ್ತುಸ್ಥಿತಿ ನಿರ್ವಾಹಕರು ಪರಿಗಣಿಸುತ್ತಾರೆ ಮತ್ತು ಲೆಕ್ಕಕ್ಕೆ ತೆಗೆದುಕೊಳ್ಳುತ್ತಾರೆ.
ಪ್ರಗತಿಶೀಲವಾಗಿರಬೇಕು: ತುರ್ತುಸ್ಥಿತಿಯ ನಿರ್ವಾಹಕರು ಭವಿಷ್ಯದ ವಿಪತ್ತುಗಳನ್ನು ಮುಂಗಾಣುತ್ತಾರೆ ಮತ್ತು ವಿಪತ್ತು-ನಿರೋಧಕ ಹಾಗೂ ವಿಪತ್ತಿನಿಂದ ಚೇತರಿಸಿಕೊಳ್ಳುವ ಸಮುದಾಯಗಳನ್ನು ನಿರ್ಮಿಸುವ ಸಲುವಾಗಿ ನಿರೋಧಕ ಮತ್ತು ಪೂರ್ವಸಿದ್ಧತಾ ಕ್ರಮಗಳನ್ನು ಕೈಗೊಳ್ಳುತ್ತಾರೆ.
ಅಪಾಯ-ಪ್ರಚೋದಿತವಾಗಿರಬೇಕು: ಆದ್ಯತೆಗಳು ಮತ್ತು ಸಂಪನ್ಮೂಲಗಳನ್ನು ನಿಯೋಜಿಸುವಲ್ಲಿ ಬಲವಾದ ಅಪಾಯ ನಿರ್ವಹಣಾ ತತ್ತ್ವಗಳನ್ನು ತುರ್ತುಸ್ಥಿತಿ ನಿರ್ವಾಹಕರು ಬಳಸಿಕೊಳ್ಳುತ್ತಾರೆ.
ಸಮನ್ವಯಗೊಂಡದ್ದಾಗಿರಬೇಕು: ಸರ್ಕಾರದ ಎಲ್ಲಾ ಮಟ್ಟಗಳು ಹಾಗೂ ಸಮುದಾಯವೊಂದರ ಎಲ್ಲಾ ಅಂಶಗಳ ನಡುವೆ ಪ್ರಯತ್ನದ ಏಕತೆಯಾಗುವುದನ್ನು ತುರ್ತುಸ್ಥಿತಿಯ ನಿರ್ವಾಹಕರು ಖಾತ್ರಿಪಡಿಸುತ್ತಾರೆ.
ಸಹಯೋಗದ ಸ್ವರೂಪವನ್ನು ಹೊಂದಿರಬೇಕು: ವಿಶ್ವಾಸವನ್ನು ಉತ್ತೇಜಿಸಲು, ಒಂದು ತಂಡದ ವಾತಾವರಣವನ್ನು ಸಮರ್ಥಿಸಲು, ಜನಾಭಿಪ್ರಾಯವನ್ನು ನಿರ್ಮಿಸಲು, ಮತ್ತು ಸಂವಹನೆಯನ್ನು ಅನುವುಗೊಳಿಸಲೆಂದು, ವ್ಯಕ್ತಿಗಳು ಮತ್ತು ಸಂಘಟನೆಗಳ ನಡುವೆ ವಿಶಾಲವಾದ ಮತ್ತು ಪ್ರಾಮಾಣಿಕವಾದ ಸಂಬಂಧಗಳನ್ನು ತುರ್ತುಸ್ಥಿತಿಯ ನಿರ್ವಾಹಕರು ಸೃಷ್ಟಿಸುತ್ತಾರೆ ಮತ್ತು ಆಧಾರವಾಗಿರುತ್ತಾರೆ.
ಸುಸಂಘಟಿತವಾಗಿರಬೇಕು: ಒಂದು ಸಾಮಾನ್ಯ ಉದ್ದೇಶವನ್ನು ಸಾಧಿಸುವುದಕ್ಕಾಗಿ ಎಲ್ಲಾ ಸುಸಂಬದ್ಧ ಮಧ್ಯಸ್ಥಗಾರರ ಚಟುವಟಿಕೆಗಳನ್ನು ತುರ್ತುಸ್ಥಿತಿ ನಿರ್ವಾಹಕರು ಏಕಕಾಲಿಕವಾಗಿಸುತ್ತಾರೆ.
ಸಂದರ್ಭಕ್ಕೆ ಹೊಂದಿಕೊಳ್ಳುವ: ವಿಪತ್ತಿನ ಸವಾಲುಗಳನ್ನು ಪರಿಹರಿಸುವಲ್ಲಿ ಸೃಜನಶೀಲ ಮತ್ತು ಬದಲಾವಣೆ ತರುವ ಕಾರ್ಯವಿಧಾನಗಳನ್ನು ತುರ್ತುಸ್ಥಿತಿ ನಿರ್ವಾಹಕರು ಬಳಸುತ್ತಾರೆ.
ವೃತ್ತಿಪರವಾಗಿರಬೇಕು: ತುರ್ತುಸ್ಥಿತಿ ನಿರ್ವಾಹಕರು ವಿಜ್ಞಾನ ಮತ್ತು ಜ್ಞಾನಾಧಾರಿತ ಕಾರ್ಯವಿಧಾನವೊಂದನ್ನು ಗೌರವಿಸುತ್ತಾರೆ; ಇದು ಶಿಕ್ಷಣ, ತರಬೇತಿ, ಅನುಭವ, ನೈತಿಕ ಆಚರಣೆ, ಸಾರ್ವಜನಿಕ ವ್ಯವಸ್ಥಾಪಕತ್ವ ಮತ್ತು ನಿರಂತರ ಸುಧಾರಣೆಯನ್ನು ಆಧರಿಸಿರುತ್ತದೆ.
ಸನ್ನದ್ಧತೆಯ ಹಂತದಲ್ಲಿ, ಅವುಗಳ ಅಪಾಯಗಳನ್ನು ನಿರ್ವಹಿಸುವುದಕ್ಕೆ ಮತ್ತು ಎದುರಿಸುವುದಕ್ಕೆ ಬೇಕಿರುವ ಕ್ರಮದ ಯೋಜನೆಗಳನ್ನು ತುರ್ತುಸ್ಥಿತಿಯ ನಿರ್ವಾಹಕರು ಅಭಿವೃದ್ಧಿಪಡಿಸುತ್ತಾರೆ ಹಾಗೂ ಇಂಥ ಯೋಜನೆಗಳನ್ನು ಕಾರ್ಯರೂಪಕ್ಕೆ ತರಲು ಅಗತ್ಯವಿರುವ ಅವಶ್ಯಕ ಸಾಮರ್ಥ್ಯಗಳನ್ನು ನಿರ್ಮಿಸಲು ಕ್ರಮ ಕೈಗೊಳ್ಳುತ್ತಾರೆ. ಸಾಮಾನ್ಯ ಸನ್ನದ್ಧತಾ ಕ್ರಮಗಳಲ್ಲಿ ಇವು ಸೇರಿವೆ:
ಸುಲಭವಾಗಿ ಅರ್ಥವಾಗುವ ಪರಿಭಾಷೆ ಮತ್ತು ವಿಧಾನಗಳನ್ನು ಹೊಂದಿರುವ ಸಂವಹನಾ ಯೋಜನೆಗಳು.
ಕಮ್ಯುನಿಟಿ ಎಮರ್ಜೆನ್ಸಿ ರೆಸ್ಪಾನ್ಸ್‌ ಟೀಮ್‌‌‌‌‌‌ಗಳಂಥ ಸಾಮೂಹಿಕ ಮಾನವ ಸಂಪನ್ಮೂಲಗಳನ್ನು ಒಳಗೊಂಡಂತೆ, ತುರ್ತುಸ್ಥಿತಿಯ ಸೇವೆಗಳ ಸೂಕ್ತ ನಿರ್ವಹಣೆ ಮತ್ತು ತರಬೇತಿ.
ತುರ್ತುಸ್ಥಿತಿಯ ಆಶ್ರಯಗಳು ಮತ್ತು ಸ್ಥಳಾಂತರಿಸುವಿಕೆಯ ಯೋಜನೆಗಳ ಜೊತೆಗೆ ಸಂಯೋಜಿಸಲ್ಪಟ್ಟಿರುವ ತುರ್ತುಸ್ಥಿತಿಯ ಸಮುದಾಯದ ಎಚ್ಚರಿಕೆಯ ವಿಧಾನಗಳ ಅಭಿವೃದ್ಧಿ ಮತ್ತು ಆಚರಣೆ.
ಸಂಚಯಿಸುವಿಕೆ, ಸರಕು ಸಂಗ್ರಹ, ಹಾಗೂ ವಿಪತ್ತು ಪೂರೈಕೆಗಳು ಮತ್ತು ಸಲಕರಣೆಯ ನಿರ್ವಹಣೆ.
ನಾಗರಿಕರ ಸಮುದಾಯಗಳಿಗೆ ಸೇರಿದ ತರಬೇತು ಪಡೆದ ಸ್ವಯಂಸೇವಕರ ಸಂಘಟನೆಗಳನ್ನು ಅಭಿವೃದ್ಧಿಪಡಿಸುವುದು. ಸಾಮೂಹಿಕ ತುರ್ತುಸ್ಥಿತಿಗಳ ಸಂದರ್ಭದಲ್ಲಿ, ವೃತ್ತಿಪರ ತುರ್ತುಸ್ಥಿತಿ ಕಾರ್ಯಕರ್ತರ ಚಿತ್ತಸ್ಥೈರ್ಯವು ಕ್ಷಿಪ್ರವಾಗಿ ಕುಂದುತ್ತದೆ; ಆದ್ದರಿಂದ, ತರಬೇತು ಪಡೆದ, ಸಂಘಟಿತರಾಗಿರುವ, ಹೊಣೆಗಾರರಾಗಿರುವ ಸ್ವಯಂಸೇವಕರಿಗೆ ಹೆಚ್ಚಿನ ಬೆಲೆಯಿರುತ್ತದೆ. ಕಮ್ಯುನಿಟಿ ಎಮರ್ಜೆನ್ಸಿ ರೆಸ್ಪಾನ್ಸ್‌ ಟೀಮ್‌‌‌‌‌‌ಗಳು ಮತ್ತು ರೆಡ್‌ ಕ್ರಾಸ್‌‌‌ನಂಥ ಸಂಘಟನೆಗಳು ತರಬೇತು ಪಡೆದ ಸ್ವಯಂಸೇವಕರ ಸಿದ್ಧ ಮೂಲಗಳಾಗಿರುತ್ತವೆ. ರೆಡ್‌ ಕ್ರಾಸ್‌ನ ತುರ್ತುಸ್ಥಿತಿ ನಿರ್ವಹಣಾ ವ್ಯವಸ್ಥೆಯು ಕ್ಯಾಲಿಫೋರ್ನಿಯಾ, ಮತ್ತು ಫೆಡರಲ್‌ ಎಮರ್ಜೆನ್ಸಿ ಮ್ಯಾನೇಜ್‌ಮೆಂಟ್‌ ಏಜೆನ್ಸಿ ಈ ಎರಡೂ ಕಡೆಯಿಂದಲೂ ಉನ್ನತ ಶ್ರೇಯಾಂಕಗಳನ್ನು ಪಡೆದಿದೆ.
ಇತ್ತೀಚಿನ ವರ್ಷಗಳಲ್ಲಿ ತುರ್ತುಸ್ಥಿತಿ ನಿರ್ವಹಣೆಯ ನಿರಂತರತೆ ಲಕ್ಷಣವು ತುರ್ತುಸ್ಥಿತಿ ನಿರ್ವಹಣೆಯ ಮಾಹಿತಿ ವ್ಯವಸ್ಥೆಗಳು ಎಂಬ ಒಂದು ಹೊಸ ಪರಿಕಲ್ಪನೆಯನ್ನು ರೂಪಿಸಿದೆ. ತುರ್ತುಸ್ಥಿತಿ ನಿರ್ವಹಣೆಯ ಮಧ್ಯಸ್ಥಗಾರರ ನಡುವಿನ ನಿರಂತರತೆ ಮತ್ತು ಅಂತರ-ಚಾಲನಸಾಧ್ಯತೆಗೆ ಸಂಬಂಧಿಸಿದಂತೆ, ತುರ್ತುಸ್ಥಿತಿ ನಿರ್ವಹಣಾ ಪ್ರಕ್ರಿಯೆಯನ್ನು ಬೆಂಬಲಿಸುತ್ತದೆ; ಸರ್ಕಾರಿ ಮತ್ತು ಸರ್ಕಾರೇತರ ತೊಡಗಿಸಿಕೊಳ್ಳುವಿಕೆಯ ಎಲ್ಲಾ ಮಟ್ಟಗಳಲ್ಲಿ ತುರ್ತುಸ್ಥಿತಿ ಯೋಜನೆಗಳನ್ನು ಸಂಯೋಜಿಸುವ ಮೂಲಸೌಕರ್ಯವೊಂದನ್ನು ಒದಗಿಸುವ ಮೂಲಕ ಹಾಗೂ ತುರ್ತುಸ್ಥಿತಿಗಳ ಎಲ್ಲಾ ನಾಲ್ಕು ಹಂತಗಳಿಗೆ ಮೀಸಲಾಗಿರುವ ಎಲ್ಲಾ ಸಂಬಂಧಿತ ಸಂಪನ್ಮೂಲಗಳ ನಿರ್ವಹಣೆಯನ್ನು ಬಳಸಿಕೊಳ್ಳುವ ಮೂಲಕ ಅದು ಸದರಿ ಪ್ರಕ್ರಿಯೆಯನ್ನು ಬೆಂಬಲಿಸುತ್ತದೆ. ಆರೋಗ್ಯ-ಪಾಲನೆಯ ಕ್ಷೇತ್ರದಲ್ಲಿ ಆಸ್ಪತ್ರೆಗಳು ನ್ನು ಬಳಸಿಕೊಳ್ಳುತ್ತವೆ; ಈ ವ್ಯವಸ್ಥೆಯು ಒಂದು ಸ್ಪಷ್ಟವಾಗಿ ವ್ಯಾಖ್ಯಾನಿಸಲ್ಪಟ್ಟ ಆದೇಶ ಸರಣಿಯೊಂದರಲ್ಲಿ, ಪ್ರತಿಯೊಂದು ವಿಭಾಗಕ್ಕೆ ಮೀಸಲಾದ ಹೊಣೆಗಾರಿಕೆಗಳ ಗುಚ್ಛದೊಂದಿಗೆ ರಚನೆ ಮತ್ತು ಸಂಘಟನೆಯನ್ನು ಒದಗಿಸುತ್ತದೆ.
ಮೌಲ್ಯಯುತ ದಾಖಲೆಗಳ ಒಂದು ಯಶಸ್ವೀ ಪುನರ್ವಶಕ್ಕೆ ಸಂಬಂಧಿಸಿದ ಸದವಕಾಶವನ್ನು ಹೆಚ್ಚಿಸುವ ಸಲುವಾಗಿ, ಒಂದು ಸುಸ್ಥಾಪಿತವಾದ ಮತ್ತು ಆಳವಾಗಿ ಪರೀಕ್ಷಿಸಲ್ಪಟ್ಟ ಯೋಜನೆಯನ್ನು ಅಭಿವೃದ್ಧಿಪಡಿಸಬೇಕಾಗುತ್ತದೆ. ಈ ಯೋಜನೆಯು ಅತಿಯೆನ್ನಿಸುವಷ್ಟು ಸಂಕೀರ್ಣವಾಗಿರಬಾರದು, ಬದಲಿಗೆ ಪ್ರತಿಕ್ರಿಯೆ ಮತ್ತು ಪುನರ್ವಶಕ್ಕೆ ನೆರವು ನೀಡುವ ಸಲುವಾಗಿ ಸರಳತೆಗೆ ಒತ್ತು ನೀಡುವಂತಿರಬೇಕು. ಸರಳತೆಯ ಒಂದು ಉದಾಹರಣೆಯಾಗಿ, ಪ್ರತಿಕ್ರಿಯೆ ಮತ್ತು ಪುನರ್ವಶದ ಹಂತದಲ್ಲಿ ನಿರ್ವಹಿಸುವ ನಿಯೋಜಿತ ಕಾರ್ಯಗಳು, ಸಾಮಾನ್ಯ ಸ್ಥಿತಿಗತಿಗಳ ಅಡಿಯಲ್ಲಿ ಅವರು ಅವನ್ನು ನಿರ್ವಹಿಸುವ ರೀತಿಯಲ್ಲಿಯೇ ಇರಬೇಕು. ಸಿಂಪರಿಕಗಳ ಅಳವಡಿಕೆಯಂಥ ತಗ್ಗಿಸುವಿಕೆ ಕಾರ್ಯತಂತ್ರಗಳೂ ಸಹ ಸಂಸ್ಥೆಯೊಳಗೆ ಸೇರಿರಬೇಕು. ಓರ್ವ ಅನುಭವಿ ಅಧ್ಯಕ್ಷನ ನೇತೃತ್ವವನ್ನು ಹೊಂದಿರುವ ಸುಸಂಘಟಿತ ಸಮಿತಿಯೊಂದರ ಸಹಕಾರವು ಈ ನಿಯೋಜಿತ ಕಾರ್ಯಕ್ಕೆ ಬೇಕಾಗುತ್ತದೆ. ಅಪಾಯವನ್ನು ತಗ್ಗಿಸಿ ಪುನರ್ವಶವನ್ನು ಹೆಚ್ಚಿಸಲೆಂದು ಆಚರಣೆಯಲ್ಲಿರುವ ಸಾಧನಗಳು ಮತ್ತು ಸಂಪನ್ಮೂಲಗಳೊಂದಿಗೆ ವ್ಯಕ್ತಿಗಳನ್ನು ಸದ್ಯೋಚಿತವಾಗಿ ಇರಿಸುವ ಸಲುವಾಗಿ, ವೃತ್ತಿಪರ ಸಂಘಗಳು ನಿಯತವಾದ ಕಾರ್ಯಾಗಾರಗಳ ಕಾರ್ಯಯೋಜನೆಯನ್ನು ಸಿದ್ಧಪಡಿಸುತ್ತವೆ ಮತ್ತು ವಾರ್ಷಿಕ ಸಮಾವೇಶಗಳಲ್ಲಿ ಗಮನದ ಸಭೆಗಳನ್ನು ಹಮ್ಮಿಕೊಳ್ಳುತ್ತವೆ.
2009ರಲ್ಲಿ, ಏಜೆನ್ಸಿ ಫಾರ್‌ ಇಂಟರ್‌ನ್ಯಾಷನಲ್‌ ಡೆವಲಪ್‌ಮೆಂಟ್‌ ಎಂಬ ಸಂಸ್ಥೆಯು, ವಿಪತ್ತುಗಳಿಂದ ಪ್ರಭಾವಿಸಲ್ಪಟ್ಟ ಸಮುದಾಯಗಳನ್ನು ಅಂದಾಜಿಸುವುದಕ್ಕೆ ಸಂಬಂಧಿಸಿದಂತೆ ಒಂದು ವೆಬ್‌-ಆಧಾರಿತ ಸಾಧನವನ್ನು ಸೃಷ್ಟಿಸಿತು. ಪಾಪ್ಯುಲೇಷನ್‌ ಎಕ್ಸ್‌ಪ್ಲೋರರ್‌ ಎಂದು ಕರೆಯಲ್ಪಡುವ ಈ ಸಾಧನವು ಓಕ್‌ ರಿಡ್ಜ್‌ ನ್ಯಾಷನಲ್‌ ಲ್ಯಾಬರೇಟರಿ ವತಿಯಿಂದ ಅಭಿವೃದ್ಧಿಪಡಿಸಲ್ಪಟ್ಟ ಭೂವೀಕ್ಷಣೆಯ ಸಮುದಾಯದ ದತ್ತಾಂಶವನ್ನು ಬಳಸಿಕೊಳ್ಳುತ್ತದೆ; ಪ್ರಪಂಚದಲ್ಲಿನ ಎಲ್ಲಾ ದೇಶಗಳಿಗೆ ಸಂಬಂಧಿಸಿದಂತೆ 1 ಕಿ.ಮೀ.2ನಷ್ಟಿರುವ ಒಂದು ಪ್ರಮಾಣದಲ್ಲಿ ಸಮುದಾಯವನ್ನು ವಿತರಿಸುವುದು ಇದರ ವಿಶಿಷ್ಟತೆಯಾಗಿದೆ. ಆಹಾರದ ಅಭದ್ರತೆಗೆ ಈಡಾಗುವ ಮತ್ತು ಅದರಿಂದ ಪ್ರಭಾವಿಸಲ್ಪಟ್ಟ ಸಮುದಾಯಗಳನ್ನು ಅಂದಾಜಿಸುವ ಸಲುವಾಗಿ ನ ನಿಂದ ಬಳಸಲ್ಪಡುವ ಈ ಪಾಪ್ಯುಲೇಷನ್‌ ಎಕ್ಸ್‌ಪ್ಲೋರರ್‌ ಈಗ ಜನಪ್ರಿಯತೆಯನ್ನು ಗಳಿಸುತ್ತಿದ್ದು, ತುರ್ತುಸ್ಥಿತಿ ವಿಶ್ಲೇಷಣೆ ಮತ್ತು ಪ್ರತಿಕ್ರಿಯಾ ಕ್ರಮಗಳ ಒಂದು ಶ್ರೇಣಿಯಲ್ಲಿ ವ್ಯಾಪಕವಾಗಿ ಬಳಕೆಯಲ್ಲಿದೆ; 2009ರಲ್ಲಿ ಪೆಸಿಫಿಕ್‌ ಸಾಗರದ ವಲಯದಲ್ಲಿ ಕಂಡುಬಂದ ಒಂದು ಸುನಾಮಿ ಘಟನೆ ಹಾಗೂ ಮಧ್ಯ ಅಮೆರಿಕಾದಲ್ಲಿ ಕಂಡುಬಂದ ಪ್ರವಾಹಗಳಿಂದ ಪ್ರಭಾವಿಸಲ್ಪಟ್ಟ ಸಮುದಾಯಗಳ ಅಂದಾಜಿಸುವಿಕೆಯೂ ಇದರಲ್ಲಿ ಸೇರಿದೆ.
ವೈಯಕ್ತಿಕ ಮಟ್ಟವೊಂದರಲ್ಲಿ, ಪ್ರತಿಕ್ರಿಯೆಯು ಯುಕ್ತ ಸ್ಥಳದಲ್ಲಿನ ಆಶ್ರಯ ವೊಂದರ ಆಕಾರವನ್ನು ಅಥವಾ ಒಂದು ಸ್ಥಳಾಂತರಿಸುವಿಕೆ ಯ ಆಕಾರವನ್ನು ಪಡೆಯಬಹುದು. ಯುಕ್ತ-ಸ್ಥಳದಲ್ಲಿನ-ಆಶ್ರಯದ ಚಿತ್ರಣವೊಂದರಲ್ಲಿ, ಯಾವುದೇ ಸ್ವರೂಪದ ಬಾಹ್ಯ ಬೆಂಬಲವಿಲ್ಲದೆಯೇ ಕುಟುಂಬವೊಂದು ಅನೇಕ ದಿನಗಳವರೆಗೆ ತನ್ನ ಮನೆಯಲ್ಲಿ ಸ್ವತಃ ತನ್ನನ್ನು ಕಾಪಾಡಿಕೊಳ್ಳುವಂತಾಗಲು ಅದನ್ನು ಸಜ್ಜುಗೊಳಿಸಲಾಗುತ್ತದೆ. ಸ್ಥಳಾಂತರಿಸುವಿಕೆ ಯೊಂದರಲ್ಲಿ, ಕುಟುಂಬವೊಂದು ವಾಹನ ಅಥವಾ ಸಾಗಾಣಿಕೆಯ ಇತರ ವಿಧಾನದ ಮೂಲಕ ಆ ಪ್ರದೇಶವನ್ನು ಬಿಡುತ್ತದೆ ಹಾಗೂ ತನ್ನೊಂದಿಗೆ ತಾನು ಸಾಗಿಸಬಹುದಾದ ಪೂರೈಕೆಗಳ ಗರಿಷ್ಟ ಪ್ರಮಾಣವನ್ನು ಒಯ್ಯುತ್ತದೆ; ಇದರಲ್ಲಿ ಆಶ್ರಯಕ್ಕೆ ಮೀಸಲಾದ ಒಂದು ಗುಡಾರವೂ ಪ್ರಾಯಶಃ ಇರಬಹುದು. ಒಂದು ವೇಳೆ ಯಾಂತ್ರಿಕ ಸಾಗಾಣಿಕೆಯು ಲಭ್ಯವಿಲ್ಲದಿದ್ದರೆ, ಕಾಲು ನಡಿಗೆಯಲ್ಲಿ ಮಾಡಲಾಗುವ ಸ್ಥಳಾಂತರಿಕೆಯು, ಕನಿಷ್ಟಪಕ್ಷ ಮೂರು ದಿನಗಳವರೆಗೆ ಸಾಕಾಗುವ ಪೂರೈಕೆಗಳನ್ನು ಮತ್ತು ಮಳೆಯನೀರು ಹೋಗದ ಹಾಸಿಗೆ ಸಾಮಾನಿನ ಸಾಗಾಣಿಕೆಯನ್ನು ತಾತ್ತ್ವಿಕವಾಗಿ ಒಳಗೊಳ್ಳುತ್ತದೆ; ಒಂದು ತಾಡಪಾಲು ಹಾಗೂ ಕಂಬಳಿಗಳ ಒಂದು ಹಾಸಿಗೆ ಸುರುಳಿಯ ಸಾಗಣೆಯು ಕನಿಷ್ಟ ಅವಶ್ಯಕತೆಯಾಗಿರುತ್ತದೆ.
2007ರಲ್ಲಿ, ದ ತುರ್ತುಸ್ಥಿತಿ ನಿರ್ವಹಣೆಯ ಉನ್ನತ ಶಿಕ್ಷಣ ಯೋಜನೆಯ ಡಾ. ವೇಯ್ನ್‌ ಬ್ಲಾಂಚರ್ಡ್‌ ಎಂಬಾತ, ದ ತುರ್ತುಸ್ಥಿತಿ ನಿರ್ವಹಣಾ ಸಂಸ್ಥೆಯ ಅಧೀಕ್ಷಕನಾದ ಡಾ. ಕಾರ್ಟೆಜ್‌ ಲಾರೆನ್ಸ್‌ನ ನಿರ್ದೇಶನದ ಅನುಸಾರ, ತುರ್ತುಸ್ಥಿತಿ ನಿರ್ವಹಣೆಯ ತತ್ತ್ವಗಳನ್ನು ಪರಿಗಣಿಸುವುದಕ್ಕಾಗಿ ತುರ್ತುಸ್ಥಿತಿ ನಿರ್ವಹಣೆ ವೃತ್ತಿಗಾರರು ಮತ್ತು ವಿದ್ವಾಂಸರ ಒಂದು ಕಾರ್ಯನಿರತ ಗುಂಪಿನ ಸಭೆಕರೆದ. ವಿಷಯದ ಕುರಿತಾದ ಸಾಹಿತ್ಯದ ಒಂದು ಬೃಹತ್‌ ಶ್ರೇಣಿಯಲ್ಲೆಲ್ಲೂ ಇಲ್ಲದ “ತುರ್ತುಸ್ಥಿತಿ ನಿರ್ವಹಣೆಯ ತತ್ತ್ವಗಳಿಗೆ” ಉಲ್ಲೇಖಿಸಲ್ಪಟ್ಟ ಹಲವಾರು ಪುಸ್ತಕಗಳು, ಲೇಖನಗಳು ಮತ್ತು ಪ್ರೌಢಪ್ರಬಂಧಗಳು, ಈ ತತ್ತ್ವಗಳು ಏನಾಗಿದ್ದವೋ ಅದರ ಒಂದು ಸಮ್ಮತಿಸಲ್ಪಟ್ಟ ಅರ್ಥ ನಿರೂಪಣೆಯಾಗಿದ್ದವು ಎಂಬ ಅರಿವಿನಿಂದ ಈ ಯೋಜನೆಯು ಉತ್ತೇಜಿಸಲ್ಪಟ್ಟಿತ್ತು. ತುರ್ತುಸ್ಥಿತಿ ನಿರ್ವಹಣೆಯ ಸಿದ್ಧಾಂತವೊಂದರ ಅಭಿವೃದ್ಧಿಗೆ ಮಾರ್ಗದರ್ಶನ ನೀಡಲು ಬಳಸಲಾಗುವ ಎಂಟು ತತ್ತ್ವಗಳ ಕುರಿತಾಗಿ ಈ ಗುಂಪು ಸಮ್ಮತಿಸಿತು. ಕೆಳಗೆ ನೀಡಲಾಗಿರುವ ಸಾರಾಂಶವು ಈ ಎಂಟು ತತ್ತ್ವಗಳನ್ನು ಪಟ್ಟಿಮಾಡುತ್ತದೆ ಮತ್ತು ಪ್ರತಿಯೊಂದರ ಒಂದು ಸಂಕ್ಷಿಪ್ತ ವಿವರಣೆಯನ್ನು ಒದಗಿಸುತ್ತದೆ.
ಅಂತರರಾಷ್ಟ್ರೀಯ ಚೇತರಿಕೆಯ ವೇದಿಕೆಯು , 2005ರ ಜನವರಿಯಲ್ಲಿ ಜಪಾನ್‌ನ ಹ್ಯೋಗೋದ ಕೋಬ್ ಎಂಬಲ್ಲಿ ನಡೆದ ವಿಪತ್ತು ತಗ್ಗಿಸುವಿಕೆಯ ಕುರಿತಾದ ವಿಶ್ವ ಸಮಾವೇಶದಲ್ಲಿ ರೂಪಿಸಲ್ಪಟ್ಟಿತು. ವಿಪತ್ತು ತಗ್ಗಿಸುವಿಕೆಗೆ ಸಂಬಂಧಿಸಿದ ಅಂತರರಾಷ್ಟ್ರೀಯ ಕಾರ್ಯತಂತ್ರ ವ್ಯವಸ್ಥೆಯ ಒಂದು ವಿಷಯಾಧಾರಿತ ವೇದಿಕೆಯಾಗಿರುವ ಯು, 2005-2015ರ ಹ್ಯೋಗೋ ಕ್ರಿಯಾಸಂಬಂಧಿ ಚೌಕಟ್ಟನ್ನು ಕಾರ್ಯರೂಪಕ್ಕೆ ತರುವುದಕ್ಕೆ ಸಂಬಂಧಿಸಿದ ಒಂದು ಪ್ರಧಾನ ಆಧಾರಸ್ತಂಭವಾಗಿದೆ: ವಿಪತ್ತುಗಳಿಗೆ ಈಡಾಗಿರುವ ರಾಷ್ಟ್ರಗಳು ಮತ್ತು ಸಮುದಾಯಗಳ ಚೇತರಿಸಿಕೊಳ್ಳುವಿಕೆಯಲ್ಲಿ ತೊಡಗಿಸಿಕೊಂಡಿರುವ ಈ ಚೌಕಟ್ಟು, ನಲ್ಲಿರುವ 168 ಸರ್ಕಾರಗಳಿಂದ ದಶಕಗಳಿಂದಲೂ ಅಳವಡಿಸಿಕೊಳ್ಳಲ್ಪಟ್ಟಿರುವ, ವಿಪತ್ತು ಅಪಾಯವನ್ನು ತಗ್ಗಿಸುವುದಕ್ಕೆ ಸಂಬಂಧಿಸಿದ ಒಂದು ಜಾಗತಿಕ ಯೋಜನೆಯಾಗಿದೆ.
ನಾಗರಿಕ ರಕ್ಷಣೆ (ಪರಮಾಣು ದಾಳಿಯಿಂದ ಪಡೆಯುವ ಸಂರಕ್ಷಣೆಯ ಮೇಲೆ ಗಮನ ಹರಿಸುವ ಇದನ್ನು, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ಶೀತಲ ಸಮರದ ಅವಧಿಯಲ್ಲಿ ಬಳಸಲಾಯಿತು)
ಬಿಕ್ಕಟ್ಟು ನಿರ್ವಹಣೆ (ನಾಗರಿಕರ ಸಮುದಾಯದ ತತ್‌ಕ್ಷಣದ ಅಗತ್ಯಗಳನ್ನು ನೆರವೇರಿಸುವ ಕ್ರಮಕ್ಕಿಂತ ಹೆಚ್ಚಾಗಿ ರಾಜತಾಂತ್ರಿಕ ಮತ್ತು ಭದ್ರತಾ ಆಯಾಮಕ್ಕೆ ಇದು ಒತ್ತು ನೀಡುತ್ತದೆ. )
ವಿಪತ್ತು ಅಪಾಯ ತಗ್ಗಿಸುವಿಕೆ (ತುರ್ತುಸ್ಥಿತಿ ಚಕ್ರದ ತಗ್ಗಿಸುವಿಕೆ ಮತ್ತು ಸನ್ನದ್ಧತೆಯ ಮಗ್ಗುಲುಗಳ ಮೇಲಿನ ಗಮನ.)
ಸ್ವದೇಶ ಭದ್ರತೆ (ಭಯೋತ್ಪಾದನೆಯ ತಡೆಗಟ್ಟುವಿಕೆಯ ಮೇಲೆ ಗಮನ ಹರಿಸುವ ಇದನ್ನು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ಬಳಸಲಾಗುತ್ತದೆ. )
ವ್ಯವಹಾರದ ನಿರಂತರತೆ ಮತ್ತು ವ್ಯವಹಾರದ ನಿರಂತರತೆಯ ಯೋಜಿಸುವಿಕೆ (ಆದಾಯದ ಒಂದು ನಿರಂತರ ಊರ್ಧ್ವಗಾಮಿ ಪ್ರವೃತ್ತಿಯನ್ನು ಖಾತ್ರಿಪಡಿಸುವ ಕುರಿತು ಇದು ಗಮನ ಹರಿಸುತ್ತದೆ. )
ವೃತ್ತಿಪರ ಸಂಘಗಳು ಮತ್ತು ಸಾಂಸ್ಕೃತಿಕ ಪರಂಪರೆಯ ಸಂಸ್ಥೆಗಳ ಜಂಟಿ ಪ್ರಯತ್ನಗಳು, ವಿಪತ್ತು ಮತ್ತು ಪುನರ್ವಶದ ಯೋಜನೆಗಳಲ್ಲಿ ವೃತ್ತಿಪರರು ಸಜ್ಜುಗೊಳ್ಳುವುದಕ್ಕೆ ನೆರವಾಗುವ ಒಂದು ವೈವಿಧ್ಯಮಯವಾದ ವಿಭಿನ್ನ ಸಾಧನಗಳ ಅಭಿವೃದ್ಧಿಗೆ ಕಾರಣವಾಗಿವೆ. ಅನೇಕ ನಿದರ್ಶನಗಳಲ್ಲಿ, ಬಾಹ್ಯ ಬಳಕೆದಾರರಿಗೆ ಈ ಸಾಧನಗಳು ಲಭ್ಯವಾಗುವಂತೆ ಮಾಡಲಾಗುತ್ತದೆ. ಅಸ್ತಿತ್ವದಲ್ಲಿರುವ ಸಂಘಟನೆಗಳಿಂದ ಸೃಷ್ಟಿಸಲ್ಪಡುವ ಯೋಜನಾ ಮಾದರಿಗಳೂ ಸಹ ವೆಬ್‌ಸೈಟುಗಳಲ್ಲಿ ಆಗಾಗ ಲಭ್ಯವಿರುತ್ತವೆ; ಒಂದು ವಿಪತ್ತು ಯೋಜನೆಯನ್ನು ಸಜ್ಜುಗೊಳಿಸುವ ಅಥವಾ ಅಸ್ತಿತ್ವದಲ್ಲಿರುವ ಯೋಜನೆಯೊಂದನ್ನು ಪರಿಷ್ಕರಿಸುವ ಯಾವುದೇ ಸಮಿತಿ ಅಥವಾ ಗುಂಪಿಗೆ ಈ ಮಾದರಿಗಳು ಪ್ರಯೋಜನಕಾರಿಯಾಗಿರಬಹುದು. ತಮ್ಮದೇ ಆದ ನಿರ್ದಿಷ್ಟ ಅಗತ್ಯಗಳನ್ನು ಪೂರೈಸುವ ಯೋಜನೆಗಳು ಮತ್ತು ಸಾಧನಗಳನ್ನು ಪ್ರತಿಯೊಂದು ಸಂಸ್ಥೆಯು ಸೂತ್ರೀರಿಸಬೇಕಾದ ಅಗತ್ಯವಿರುವ ಸಂದರ್ಭದಲ್ಲೇ, ಯೋಜಿಸುವಿಕೆಯ ಪ್ರಕ್ರಿಯೆಯಲ್ಲಿ ಉಪಯುಕ್ತ ಆರಂಭದ ತಾಣಗಳಾಗಿ ಹೊರಹೊಮ್ಮುವ ಇಂಥ ಸಾಧನಗಳ ಒಂದಷ್ಟು ಉದಾಹರಣೆಗಳನ್ನೂ ಇಲ್ಲಿ ಕಾಣಬಹುದು. ಇವನ್ನು ಬಾಹ್ಯ ಕೊಂಡಿಗಳ ವಿಭಾಗದಲ್ಲಿ ಸೇರಿಸಲಾಗಿದೆ.
ವಿಪತ್ತೊಂದಕ್ಕೆ ಪ್ರತಿಕ್ರಿಯಿಸುವುದರಲ್ಲಿ ಕಾರ್ಯವಿಧಾನ ಮತ್ತು ಚಟುವಟಿಕೆ ಇವೆರಡು ಸಹ ಅಗತ್ಯವಾಗಿರುತ್ತವೆ. ಒಂದು ಉನ್ನತವಾದ ಕಾರ್ಯಾತ್ಮಕ ನಾಯಕತ್ವವನ್ನು ಶೀಘ್ರವಾಗಿ ಏರುವ ಮತ್ತು ನಿರ್ಮಿಸುವುದರ ಅಗತ್ಯದೊಂದಿಗೆ ಅದನ್ನು ಸಂಯೋಜಿಸಬೇಕೆಂದರೆ, ಒಂದು ಶಿಸ್ತಿನ, ಪುನರುಕ್ತಿ ರೂಪದ ಪ್ರತಿಕ್ರಿಯಾ ಯೋಜನೆಗಳ ಗುಚ್ಛವನ್ನು ನಿಪುಣತೆಯಿಂದ ರೂಪಿಸುವುದು ಮತ್ತು ಕಾರ್ಯರೂಪಕ್ಕೆ ತರುವುದು ಓರ್ವ ನಾಯಕ ಮತ್ತು ಆತನ ಅಥವಾ ಆಕೆಯ ತಂಡದ ಕರ್ತವ್ಯವಾಗಿರುತ್ತದೆ ಎಂಬುದು ಇಲ್ಲಿ ಸೂಚಿಸಲ್ಪಡುತ್ತದೆ; ಏಕೆಂದರೆ, ಮೊದಲ ಪ್ರತಿಕ್ರಿಯಾಶೀಲರಿಂದ ಆಚೆಗೆ ಪ್ರಯತ್ನಗಳು ಬೆಳೆಯುವುದರಿಂದ, ಪ್ರಯತ್ನಗಳನ್ನು ಸುಸಂಘಟಿತವಾಗಿಸುವುದು ಮತ್ತು ನಿರ್ವಹಿಸುವುದು ಅಗತ್ಯವಾಗಿರುತ್ತದೆ. ಅಸ್ಪಷ್ಟವಾಗಿ ಸರಿಯಾಗಿರುವ ಮತ್ತು ಹಾದಿಯುದ್ದಕ್ಕೂ ಸಿಗುವ ಹೊಸ ಮಾಹಿತಿ ಹಾಗೂ ಬದಲಾಗುವ ಸಂದರ್ಭಗಳಿಗೆ ಹೊಂದಿಕೊಳ್ಳುವ ಸುಸಂಘಟಿತ, ಶಿಸ್ತಿನ ಪ್ರತಿಕ್ರಿಯೆಗಳೊಂದಿಗೆ ಮುಂದಕ್ಕೆ ಸಾಗಲು ಇದು ತಂಡಕ್ಕೆ ಅವಕಾಶ ನೀಡುತ್ತದೆ.
ಯೋಜಿಸುವಿಕೆಯ ಹಂತದಲ್ಲಿರುವ ತುರ್ತುಸ್ಥಿತಿ ನಿರ್ವಾಹಕರು ಸಂದರ್ಭಕ್ಕೆ ಹೊಂದಿಕೊಳ್ಳುವ ರೀತಿಯಲ್ಲಿ ಇರಬೇಕಾಗುತ್ತದೆ; ಅಂದರೆ, ಅವರು ಅಪಾಯಗಳನ್ನು ಮತ್ತು ಅವುಗಳ ಅನುಗುಣವಾದ ಪ್ರದೇಶಗಳ ಮುಖಗಳನ್ನು ಜಾಗರೂಕವಾಗಿ ಗುರುತಿಸಬೇಕಾಗುತ್ತದೆ ಹಾಗೂ ಅಸಾಂಪ್ರದಾಯಿಕವಾದ, ಮತ್ತು ಅಸಾಧಾರಣವಾದ ಬೆಂಬಲದ ವಿಧಾನವನ್ನು ಅವರು ಅಳವಡಿಸಿಕೊಳ್ಳಬೇಕಾಗುತ್ತದೆ. ಪ್ರದೇಶವನ್ನು ಅವಲಂಬಿಸಿ, ಪುರಸಭೆಯ ಅಥವಾ ಖಾಸಗಿ ವಲಯದ ತುರ್ತುಸ್ಥಿತಿ ಸೇವೆಗಳನ್ನು ಕ್ಷಿಪ್ರವಾಗಿ ಕುಗ್ಗಿಸಬಹುದು ಮತ್ತು ಅಗಾಧವಾಗಿ ತೆರಿಗೆ ವಿಧಿಸಬಹುದು. ಬಯಸಿದ ಸಂಪನ್ಮೂಲಗಳನ್ನು ನೀಡುವ ಸರ್ಕಾರೇತರ ಸಂಘಟನೆಗಳನ್ನು ಯೋಜನೆಯ ಆರಂಭಿಕ ಹಂತಗಳಲ್ಲಿ ಗುರುತಿಸಬೇಕು, ಮತ್ತು ಕ್ರಮಬದ್ಧತೆಯೊಂದಿಗೆ ಅವನ್ನು ಅನುಷ್ಠಾನಗೊಳಿಸಬೇಕು; ಅಂದರೆ, ಸ್ಥಳಾಂತರಿಸಲ್ಪಟ್ಟ ಮನೆ ಮಾಲೀಕರ ಸಾಗಾಣಿಕೆಯನ್ನು ಸ್ಥಳೀಯ ಕಾರ್ಯಕ್ಷೇತ್ರದ ಶಾಲಾ ಬಸ್ಸುಗಳ ನೆರವಿನಿಂದ ನಿರ್ವಹಿಸಬೇಕು, ಪ್ರವಾಹದ ಬಲಿಪಶುಗಳ ಸ್ಥಳಾಂತರಿಸುವಿಕೆಯನ್ನು ಅಗ್ನಿಶಾಮಕ ಇಲಾಖೆಗಳು ಮತ್ತು ರಕ್ಷಣಾ ಪಡೆಗಳ ನಡುವಿನ ಪರಸ್ಪರ ಸಹಾಯಕ ಒಪ್ಪಂದಗಳ ನೆರವಿನಿಂದ ನಿರ್ವಹಿಸಬೇಕು.
ಮೇಲ್ವಿಚಾರಣೆ ಮತ್ತು ಮಾಹಿತಿ ಕೇಂದ್ರವು ಈ ಕಾರ್ಯವಿಧಾನದ ಹೃದಯಭಾಗವಾಗಿರುತ್ತದೆ. ಇದು ಐರೋಪ್ಯ ಆಯೋಗದ ಜನೋಪಕಾರಿ ನೆರವು ಮತ್ತು ನಾಗರಿಕ ಸಂರಕ್ಷಣೆಗೆ ಸಂಬಂಧಿಸಿದ ಮಹಾ-ನಿರ್ದೇಶನಾಲಯದ ಭಾಗವಾಗಿದ್ದು, ದಿನದ 24 ಗಂಟೆಗಳಲ್ಲಿ ಇದನ್ನು ಸಂಪರ್ಕಿಸಬಹುದಾಗಿದೆ. ತೊಡಗಿಸಿಕೊಳ್ಳುವ ಎಲ್ಲಾ ರಾಜ್ಯಗಳ ನಡುವೆ ಲಭ್ಯವಿರುವ ನಾಗರಿಕ ಸಂರಕ್ಷಣಾ ವಿಧಾನದ ಏಕಗವಾಕ್ಷಿ ನೆಲೆಯೊಂದಕ್ಕೆ, ವೇದಿಕೆಯೊಂದಕ್ಕೆ ದೇಶಗಳು ಸಂಪರ್ಕಹೊಂದಲು ಇದು ಅನುವುಮಾಡಿಕೊಡುತ್ತದೆ. ಒಂದು ಪ್ರಮುಖ ವಿಪತ್ತಿನಿಂದ ತೊಂದರೆಗೊಳಗಾಗಿರುವ, ಒಕ್ಕೂಟದ ಒಳಗೆ ಅಥವಾ ಹೊರಗಿರುವ ಯಾವುದೇ ದೇಶವು, ಮೂಲಕ ನೆರವಿಗಾಗಿ ಮನವಿಯೊಂದನ್ನು ಸಲ್ಲಿಸಬಹುದಾಗಿದೆ. ಭಾಗವಹಿಸುವ ರಾಜ್ಯಗಳು, ತೊಂದರೆಗೊಳಗಾದ ದೇಶ ಮತ್ತು ರವಾನಿಸಲ್ಪಟ್ಟ ಕ್ಷೇತ್ರ ಪರಿಣಿತರ ನಡುವಿನ ಒಂದು ಸಂವಹನಾ ಕೇಂದ್ರವಾಗಿ ಇದು ಕೇಂದ್ರಕಾರ್ಯಾಲಯದಲ್ಲಿ ಕಾರ್ಯನಿರ್ವಹಿಸುತ್ತದೆ. ಚಾಲ್ತಿಯಲ್ಲಿರುವ ತುರ್ತುಸ್ಥಿತಿಯೊಂದರ ವಾಸ್ತವಿಕ ಸ್ಥಿತಿಗತಿಯ ಕುರಿತಾದ ಉಪಯುಕ್ತ ಮತ್ತು ಪರಿಷ್ಕರಿಸಿದ ಮಾಹಿತಿಯನ್ನೂ ಇದು ಒದಗಿಸುತ್ತದೆ.
ಅಪಾಯಗಳ ಗುರುತಿಸುವಿಕೆಯು ತಗ್ಗಿಸುವಿಕೆಗೆ ಸಂಬಂಧಿಸಿದ ಒಂದು ಪೂರ್ವವರ್ತಿ ಚಟುವಟಿಕೆಯಾಗಿದೆ. ಅಪಾಯಗಳನ್ನು ಗುರುತಿಸುವ ಮತ್ತು ಮೌಲ್ಯಮಾಪನ ಮಾಡುವ ಪ್ರಕ್ರಿಯೆಗೆ ಭೌತಿಕವಾಗಿ ಅಪಾಯವನ್ನು ಅಳೆಯುವಿಕೆ ಎಂದು ಉಲ್ಲೇಖಿಸಲಾಗುತ್ತದೆ. ಹಾನಿ-ಉದ್ದೇಶಿತ ಅಪಾಯವು , ನಿರ್ದಿಷ್ಟ ಅಪಾಯವೊಂದರ ಸಂಭವನೀಯತೆ ಮತ್ತು ಪ್ರಭಾವದ ಮಟ್ಟ ಈ ಎರಡನ್ನೂ ಸಂಯೋಜಿಸುತ್ತದೆ. ಅಪಾಯವನ್ನು ಅದಕ್ಕೆ ಸಂಬಂಧಿಸಿದ ಸಮುದಾಯಗಳ ಈಡಾಗುವಿಕೆಯಿಂದ ಗುಣಿಸಿದಾಗ ಬರುವ ಉತ್ಪನ್ನವು ಒಂದು ಅಪಾಯದ ದುರ್ಘಟನಾ ಮಾದರಿಯ ನಿರೂಪಣೆಯಾಗಿರುತ್ತದೆ ಎಂಬುದಾಗಿ ಈ ಕೆಳಗೆ ತೋರಿಸಿರುವ ಸಮೀಕರಣವು ಹೇಳುತ್ತದೆ. ಅಪಾಯವು ಉನ್ನತವಾದಷ್ಟೂ, ಹಾನಿ-ಉದ್ದೇಶಿತ ಈಡಾಗುವಿಕೆಗಳು ತಗ್ಗಿಸುವಿಕೆ ಮತ್ತು ಸನ್ನದ್ಧತೆ ಪ್ರಯತ್ನಗಳಿಗೆ ಗುರಿಯಾಗುವ ರೀತಿಯೂ ತುರ್ತಾಗಿರುತ್ತದೆ. ಆದಾಗ್ಯೂ, ಅಲ್ಲಿ ಒಂದು ವೇಳೆ ಈಡಾಗುವಿಕೆಯು ಇಲ್ಲದಿದ್ದಲ್ಲಿ ಅಲ್ಲಿ ಅಪಾಯವಿರುವುದಿಲ್ಲ; ಯಾರೂ ವಾಸಿಸದ ಮರುಭೂಮಿಯೊಂದರಲ್ಲಿ ಸಂಭವಿಸುವ ಒಂದು ಭೂಕಂಪವು ಇದಕ್ಕೆ ಉದಾಹರಣೆಗೆಯಾಗಿದೆ.
ತುರ್ತುಸ್ಥಿತಿಗಳಿಗೆ ಪ್ರತಿಕ್ರಿಯಿಸುವಲ್ಲಿ ರಾಷ್ಟ್ರೀಯ ರೆಡ್‌ ಕ್ರಾಸ್‌/ರೆಡ್‌ ಕ್ರೆಸೆಂಟ್‌ ಸಂಘಗಳು ಅನೇಕವೇಳೆ ನಿರ್ಣಾಯಕ ಪಾತ್ರಗಳನ್ನು ವಹಿಸಿವೆ. ಮೇಲಾಗಿ, ಇಂಟರ್‌ನ್ಯಾಷನಲ್‌ ಫೆಡರೇಷನ್‌ ಆಫ್‌ ರೆಡ್‌ ಕ್ರಾಸ್‌ ಅಂಡ್‌ ರೆಡ್‌ ಕ್ರೆಸೆಂಟ್‌ ಸೊಸೈಟೀಸ್‌ ಸಂಸ್ಥೆಯು ಮೌಲ್ಯಮಾಪನಾ ತಂಡಗಳನ್ನು ತೊಂದರೆಗೊಳಗಾದ ದೇಶಕ್ಕೆ ನಿಯೋಜಿಸಬಹುದು. ಇದು ನೆರವೇರಬೇಕೆಂದರೆ ರಾಷ್ಟ್ರೀಯ ರೆಡ್‌ ಕ್ರಾಸ್‌ ಅಥವಾ ರೆಡ್‌ ಕ್ರೆಸೆಂಟ್‌ ಸಂಘಗಳು ಮನವಿಯನ್ನು ಸಲ್ಲಿಸಬೇಕಾಗುತ್ತದೆ. ಅಗತ್ಯಗಳನ್ನು ನಿರ್ಣಯಿಸಿದ ನಂತರ, ತೊಂದರೆಗೊಳಗಾದ ದೇಶ ಅಥವಾ ಪ್ರದೇಶಕ್ಕೆ ಎಮರ್ಜೆನ್ಸಿ ರೆಸ್ಪಾನ್ಸ್‌ ಯುನಿಟ್ಸ್‌ನ್ನು ನಿಯೋಜಿಸಬಹುದು. ತುರ್ತುಸ್ಥಿತಿಯ ನಿರ್ವಹಣಾ ಚೌಕಟ್ಟಿನ ಪ್ರತಿಕ್ರಿಯೆಯ ಅಂಗಭಾಗದಲ್ಲಿ ಅವು ವಿಶೇಷಜ್ಞತೆಯನ್ನು ಪಡೆದಿರುತ್ತವೆ.
ತುರ್ತುಸ್ಥಿತಿಯ ಜೀವನ-ಚಕ್ರದ ಉದ್ದಕ್ಕೂ ತಮಗೆ ಬೆಂಬಲ ನೀಡುವಂಥ ಕಾರ್ಯವಿಧಾನಗಳ ಒಂದು ವ್ಯಾಪಕ ವೈವಿಧ್ಯತೆಯಲ್ಲಿ ತುರ್ತುಸ್ಥಿತಿಯ ನಿರ್ವಾಹಕರು ತರಬೇತು ಪಡೆದಿರುತ್ತಾರೆ. ಸರ್ಕಾರದ ಮತ್ತು ಸಮುದಾಯದ ಸನ್ನದ್ಧತೆ , ಅಥವಾ ಖಾಸಗಿ ವ್ಯವಹಾರ ಸನ್ನದ್ಧತೆಯ ಮೇಲೆ ವೃತ್ತಿಪರ ತುರ್ತುಸ್ಥಿತಿ ನಿರ್ವಾಹಕರು ಗಮನಹರಿಸಬಹುದು. ಸ್ಥಳೀಯ, ರಾಜ್ಯದ, ಒಕ್ಕೂಟದ ಮತ್ತು ಖಾಸಗಿ ಸಂಘಟನೆಗಳಿಂದ ತರಬೇತಿಯು ಒದಗಿಸಲ್ಪಡುತ್ತದೆ; ಅಷ್ಟೇ ಅಲ್ಲ, ಸಾರ್ವಜನಿಕ ಮಾಹಿತಿ ಮತ್ತು ಮಾಧ್ಯಮಗಳೊಂದಿಗಿನ ಸಂಬಂಧಗಳಿಂದ ಮೊದಲ್ಗೊಂಡು, ಭಯೋತ್ಪಾದಕರು ಬಾಂಬ್‌ ದಾಳಿ ನಡೆಸಿದ ತಾಣವೊಂದರ ಅಧ್ಯಯನ ಮಾಡುವಿಕೆ ಅಥವಾ ತುರ್ತುಸ್ಥಿತಿಯ ಸನ್ನಿವೇಶವೊಂದರ ನಿಯಂತ್ರಿಸುವಿಕೆಯಂಥ ಉನ್ನತ-ಮಟ್ಟದ ಅನುಗತ ಆದೇಶ ಹಾಗೂ ಯುದ್ಧತಂತ್ರದ ಕುಶಲತೆಗಳವರೆಗೆ ಈ ತರಬೇತಿಯ ವ್ಯಾಪ್ತಿಯಿರುತ್ತದೆ.